“Bila Saya Perlu Buat Ujian Saringan COVID 19?” Ini Yang Anda Mesti Tahu!

Apakah tanda-tanda yang memerlukan anda untuk melakukan saringan COVID 19? Apakah jenis ujian saringan yang boleh diambil?

Untuk pengetahuan anda, salah satu cara untuk mengurangkan risiko jangkitan COVID-19 daripada mudah menular adalah melalui ujian saringan.

Apabila lebih ramai individu melakukan saringan COVID 19, maka ia akan menjadi lebih mudah untuk mengenal pasti individu yang telah dijangkiti.

Dengan cara ini, rawatan yang sepatutnya dapat diberikan kepada mereka yang dijangkiti dan kita juga dapat mengasingkan mereka yang menjadi kontak rapat kepada pesakit COVID-19.

Apakah tanda-tanda yang memerlukan anda menjalani saringan COVID 19?

Sehingga ke saat ini, jumlah kes positif COVID-19 di seluruh dunia telah pun melepasi angka 47 juta orang.

Daripada jumlah tersebut, seramai 1.2 juta orang pula telah menjadi korban akibat pandemik ini.

Oleh sebab itu, para penyelidik dari seluruh dunia sedang giat berlumba-lumba mencari ubat atau rawatan yang berpotensi untuk menyembuhkan jangkitan ini.

Sementara kita menunggu kemunculan rawatan terbaik ini, kita masih perlu mematuhi segala
langkah pencegahan atau SOP
yang telah ditetapkan.

Pihak Pertubuhan Kesihatan Sedunia (WHO) sebelum ini telah menggariskan beberapa perkara penting yang perlu diikuti untuk mengurangkan risiko jangkitan COVID-19 dengan berkesan.

Antara langkah pencegahan
yang sangat membantu adalah dengan melalui ujian saringan COVID 19.

Ujian saringan dapat membantu pihak berkuasa kesihatan untuk mengasingkan individu yang telah dijangkiti dengan kontak rapat mereka, sekali gus mengurangkan jumlah jangkitan baharu.

Oleh itu, adalah amat penting untuk kita sama-sama mengetahui apakah tanda-tanda yang memerlukan kita untuk
 menjalani ujian
saringan COVID 19.

Jika anda ada mengalami salah satu tanda di bawah ini, anda amat disarankan untuk menjalani ujian saringan COVID 19:

Demam

Batuk-batuk

Berasa sakit pada bahagian dada

Sukar untuk bernafas

Sakit-sakit pada badan

Mengalami selesema

Hilang deria rasa

Mengalami sakit tekak

Mengalami cirit-birit

Jika anda alami salah satu atau lebih tanda-tanda di atas, jangan bertangguh lagi dan segeralah melakukan ujian.

Tindakan awal anda boleh menyekat jangkitan baharu daripada terus menular dalam masyarakat, terutamanya pada mereka yang berisiko tinggi.

Bagaimana pula dengan mereka yang tidak mempunyai sebarang simptom? Adakah masih perlu jalani saringan COVID 19?

Berdasarkan kajian semasa, tempoh purata inkubasi virus COVID-19 ialah selama lima hari.

Namun, ia boleh dikesan antara hari pertama hingga hari ke-14 selepas seseorang itu dijangkiti.

Dalam masa yang sama, terdapat juga beberapa kes di mana ia hanya dikesan pada hari ke-21 selepas jangkitan.

Untuk pengetahuan anda, tempoh inkubasi bermaksud tempoh masa apabila seseorang individu tersebut mula-mula dijangkiti, dan apabila mereka mula menunjukkan simptom-simptom jangkitan.

Mereka yang menunjukkan simptom-simptom jangkitan lebih cenderung untuk menjangkiti individu lain, berbanding mereka yang tidak mempunyai sebarang simptom.

Namun pada masa sekarang, kes-kes jangkitan COVID-19 juga telah banyak berlaku tanpa sebarang simptom.

Oleh itu, untuk memastikan status anda dengan lebih tepat, anda juga boleh melakukan ujian saringan walaupun tidak menunjukkan sebarang simptom.

Jenis ujian saringan yang boleh diambil

Pada masa ini, sudah terdapat banyak kit-kit ujian pantas kendiri yang dikeluarkan dengan harga yang amat murah.

Kit-kit ujian pantas ini merupakan kit RTK (
rapid test kit
) yang boleh membantu dalam pengesanan awal jangkitan dalam tempoh masa antara 10 hingga 20 minit sahaja.

Ujian RTK menggunakan kaedah yang kurang invasif iaitu pengambilan sampel melalui air liur sahaja.

Bagi mendapatkan status ujian yang lebih meyakinkan, anda boleh menjalani ujian RT-PCR (
real-time reverse transcription-polymerase chain reaction
) yang menggunakan kaedah yang lebih invasif iaitu pengambilan sampel melalui bahagian dalam hidung dan tekak.

Walaupun hasil ujian RT-PCR memerlukan lebih banyak masa iaitu sekitar dua hingga tiga hari, namun ia lebih tepat dan diyakini berbanding ujian RTK.

Baca juga:

Sudah Ada Kit Ujian COVID-19 Untuk Kanak-Kanak, Caranya Macam Hisap Lolipop!

Nak Buat Ujian Saringan Air Liur COVID-19 Di Rumah? Ikut 5 Teknik PENTING Ini!

Lakukan ini jika anda alami sebarang simptom jangkitan COVID-19

Ikut langkah ini jika anda alami sebarang simptom untuk mengurangkan risiko jangkitan kepada individu lain:

Tiada simptom atau simptom yang ringan

Bagi mereka yang tidak mempunyai sebarang tanda jangkitan; menunjukkan simptom jangkitan yang ringan; atau pernah pergi ke kawasan berisiko tinggi, ini yang anda boleh lakukan:

Kuarantin kendiri di rumah antara tempoh 10 hingga 14 hari dan lakukan ujian saringan sebanyak dua kali

Kurangkan pergaulan atau pertemuan dengan individu lain sehinggalah keputusan ujian saringan menunjukkan hasil negatif

Jika anda tinggal serumah dengan individu lain, asingkan bilik tidur anda dengan orang lain

Minum lebih banyak air dan banyakkan berehat

Pantau simptom anda setiap masa. Jika ia menjadi semakin teruk, dapatkan bantuan untuk terus ke hospital

Kerap cuci tangan
dan pakai pelitup muka untuk mengurangkan risiko jangkitan kepada individu lain

Simptom yang sederhana

Bagi anda yang mempunyai simptom bersifat sederhana seperti alami demam panas, batuk yang tidak henti-henti atau berasa lemah atau letih, teruskan berjumpa dengan doktor.

Doktor akan menentukan tindakan seterusnya yang bersesuaian dengan keadaan semasa anda.

Anda juga disarankan untuk melakukan saringan COVID 19 awal untuk menentukan risiko anda.

Simptom yang teruk

Jika anda mengalami sebarang simptom jangkitan yang agak teruk seperti sesak nafas, anda perlu meminta bantuan dengan kadar segera untuk ke hospital.

Kes-kes seperti ini biasanya memerlukan anda untuk tinggal di hospital bagi mendapatkan rawatan yang lebih khusus.

Lapor status anda di aplikasi MySejahtera

Pada masa ini, pengurusan COVID-19 di Malaysia sememangnya lebih cekap dan terperinci.

Anda boleh melaporkan status dan keadaan semasa anda kepada pihak Kementerian Kesihatan Malaysia (KKM) dengan lebih mudah dan pantas melalui aplikasi MySejahtera.

Pihak KKM akan menghubungi anda dengan segera untuk melakukan penilaian jangkitan sebelum memutuskan sebarang tindakan lanjut untuk anda.

#HelloHealthGroup, #HelloDoktor, #HelloHealthCoronaVirus


Apa Itu Pengaruh Rakan Sebaya? Ibu Ayah, Jika Anda Ada Anak Remaja, Baca Ini!

Golongan remaja mudah terdedah kepada pengaruh rakan sebaya. Ada pengaruh yang bersifat positif dan negatif. Ibu ayah, ini cara ingin atasinya!

Apa itu tekanan dan pengaruh rakan sebaya dalam kalangan remaja?

“Farid, cuba hisap rokok ni, sedap,” kata rakan Farid di sekolah. Sedar akan
bahaya rokok
, jadi, Farid menolak ‘pelawaan’ rakannya itu.

Tidak mahu menerima tolakan tersebut, rakan Farid terus memujuknya lalu berkata, “Cubalah sekali, kami semua hisap rokok. Tak
cool
lah kalau kau tak hisap.”

Kini Farid mulai rasa tekanannya; sama ada ingin kekal dengan prinsipnya ataupun mengikut kata rakannya itu.

Situasi di atas merupakan contoh tekanan dan pengaruh rakan sebaya dalam kalangan remaja.

Adakah ibu ayah juga pernah berada di dalam situasi seperti Farid terutamanya ketika berada di bangku sekolah?

Jika anda pernah melalui perkara seperti ini, tidak mustahil anak-anak anda turut akan melaluinya.

Pengaruh rakan sebaya adalah ketika anda memilih untuk melakukan sesuatu yang tidak akan anda lakukan atau sukai.

Namun, kerana anda ingin merasa diterima dan dihargai oleh rakan anda, maka anda sanggup melakukannya.

Anda mungkin mendengar istilah ‘tekanan rakan sebaya’ banyak digunakan tetapi pengaruh rakan sebaya adalah cara yang lebih baik untuk menggambarkan bagaimana tingkah laku remaja dibentuk di sekeliling rakan-rakan mereka.

Tekanan dan pengaruh rakan sebaya sebenarnya boleh menjadi
perkara yang positif
.

Sebagai contoh, anak anda mungkin terpengaruh untuk rajin belajar kerana ingin berlumba dengan rakan-rakan sekelilingnya yang juga kuat belajar.

Pengaruh positif daripada rakan
 boleh menggalakkan mereka menjadi lebih baik, menjadi contoh yang baik dan mendedahkan diri kepada perkara yang positif.

Tetapi ia juga boleh menjadi negatif.

Segelintir remaja mungkin memilih untuk mencuba perkara yang biasanya tidak mereka minati namun terpaksa dilakukan kerana tekanan rakan, seperti merokok atau berkelakuan sosial.

Perubahan pengaruh rakan sebaya yang dapat dikenal pasti

Mula merokok, meminum alkohol atau mengambil ubat-ubatan

Mengubah cara percakapan mereka, atau penggunaan perkataan yang mereka gunakan

Memilih pakaian, gaya rambut atau perhiasan yang sama dengan rakan mereka

Melakukan perkara yang berisiko atau melanggar peraturan

Mendengar muzik yang sama atau menonton rancangan TV yang sama dengan minat rakan mereka

Berpacaran atau terlibat dalam aktiviti seksual

Membantu anak remaja anda menguruskan tekanan dan pengaruh rakan sebaya

Mengatasi pengaruh negatif rakan sebaya dalam golongan remaja adalah mengenai keseimbangan antara menjadi diri sendiri dan menyesuaikan diri dengan rakan-rakan sekeliling.

Berikut adalah beberapa cara untuk membantu anak anda melakukannya.

1. Betul dan salah

Nasihatkan anak anda bahawa dadah, mencuri, atau berlumba basikal secara haram adalah salah dan memudaratkan.

Bermain futsal pada lewat malam masih boleh diterima, ini kerana anak anda harus tahu apa yang betul dan salah, serta akibatnya, walaupun ia nampak
cool
.

Ini akan membantunya berpegang kepada prinsip, teguh integriti dan tidak mudah untuk terpengaruh dengan rakan sekeliling.

2. Bangunkan harga diri dan keyakinan anak remaja anda

Anda boleh membina harga diri dan keyakinan anak anda dengan mendorongnya untuk mencuba perkara baru yang mampu
menaikkan keyakinan diri
 mereka.

Selain itu, ibu bapa juga boleh menjadi teladan dalam perkara ini, dan tunjukkan kepada anak anda bagaimana untuk bertindak yakin sebagai langkah pertama membina keyakinan diri remaja.

Amalkan juga untuk memuji anak anda atas usahanya jika berkelakuan baik, ini bagi menaikkan lagi keyakinan diri anak sekali gus membantunya membina harga diri.

3. Menggalakkan komunikasi

Cuba amalkan konsep
open communication
bersama anak-anak bagi
memudahkan anda untuk berhubung dengan mereka.

Ini dapat membantunya berasa lebih selesa untuk bercakap dengan anda jika dia terganggu untuk melakukan sesuatu yang tidak disukainya.

4. Belajar katakan ‘tidak’

Beritahu anak anda, katakan ‘tidak’ juga bagus dalam tindakan mengawal diri daripada pengaruh rakan sebaya.

Jika dia rasa tidak selesa, dia harus belajar untuk menjelaskan dengan tenang kenapa dia tidak berminat untuk melakukan sesuatu perkara itu.

Tekankan pada anak remaja bahawa tiada orang yang boleh memaksanya melakukan perkara yang tidak disukainya.

Kesimpulan

Kanak-kanak dan golongan remaja berisiko mendapat tekanan serta pengaruh rakan sebaya yang negatif.

Anak-anak ini mungkin merasakan bahawa satu-satunya cara mereka dimasukkan dan diterima dalam kumpulan sosial adalah dengan mengikut cara dan perbuatan rakan mereka.

Oleh itu, amat penting untuk anda mengamalkan tip dalam artikel ini agar keselamatan dan kesejahteraan anak remaja anda dapat dipelihara.


Kurangkan Makan Gluten Bantu Atasi Sakit Senggugut? Ini Penjelasannya

Sedang mencari cara hilangkan
sakit senggugut
? Dengar kata perubahan pada diet pemakanan boleh membantu, tetapi adakah ia benar berkesan?

Untuk mendapatkan lebih banyak info tentang Kesihatan Wanita, sila dapatkannya
di sini.

Mencari cara hilangkan sakit senggugut

Lebih 80% wanita
mengalami senggugut

semasa haid
 dan lebih 20% daripadanya berdepan kesakitan yang teruk sehingga menjejaskan kehidupan seharian mereka.

Secara amnya, kesakitan akibat pendarahan haid boleh menyebabkan penderitaan bulanan bagi rata-rata wanita.

Berita baiknya, kesakitan akibat senggugut itu akan semakin berkurangan apabila seseorang wanita semakin meningkat usia. Malahan, ada wanita yang berasakan kesakitan itu telah berkurang
setelah melahirkan anak
.

Bagi sesetengah wanita, mereka memilih untuk memakan ubat sebagai cara mengatasi kesakitan tersebut.

Selain itu, terdapat bukti anekdot menunjukkan bahawa perubahan pada diet harian dengan mengurangkan pengambilan makanan yang
mengandungi gluten
 boleh membantu dalam mengurangkan rasa sakit senggugut ini.

Pengambilan ubat sebagai cara hilangkan sakit senggugut

Bagi doktor, mengubati senggugut melibatkan aspek
trial and error
.

Untuk kesakitan senggugut primer, sebagai permulaan disarankan untuk mengambil paracetamol (acetaminophen).

Jika tidak berjaya, anda mungkin disyorkan untuk beralih kepada ubat antiradang non steroid (NSAID) seperti ibuprofen, kemudiannya asid mefenamat.

Ia mungkin berkesan bagi sesetengah wanita tetapi ia bukanlah jalan penyelesaian jangka panjang.

Ini kerana NSAID yang diambil untuk tempoh yang lama boleh menyebabkan masalah pada abdomen seperti ulser.

Bagi mengatasi keadaan ini, doktor mungkin mencadangkan penggunaan kawalan hormon seperti pengambilan
pil kawalan kehamilan
 atau gegelung kontraseptif – yang mungkin berkesan untuk sesetengah wanita.

Tetapi bagaimana jika kaedah-kaedah tersebut tidak membantu mengurangkan kesakitan senggugut?

Perubahan diet pemakanan

Sekiranya ubat tahan sakit atau hormon, bukanlah cara hilangkan senggugut yang berkesan, mungkin anda boleh cuba tukar tabiat pemakanan dengan mengurangkan pengambilan gluten ketika menghampiri tempoh
kedatangan haid.

Gluten adalah keluarga protein yang terdapat dalam bijirin termasuklah gandum dan barli.

Apabila tepung bercampur dengan air, protein gluten membentuk jaringan melekit dengan konsistensi seperti gam.

Penting untuk difahami, mengurangkan pengambilan gluten tidak bermakna anda harus menghindari terus protein ini.

Tetapi hanya mengurangkan jumlah pengambilan atau menghindarinya selama seminggu
semasa haid
 sahaja.

Baca juga:

Kaitan gluten dan kesakitan senggugut

Secara anekdot, terdapat banyak kisah wanita yang menderita senggugut yang menyakitkan bertambah baik atau hilang sepenuhnya setelah mereka didiagnosis dengan
penyakit seliak
 dan memulakan diet pemakanan tanpa gluten.

Terdapat juga doktor naturopati mencadangkan mencuba diet bebas gluten bagi wanita yang mengadu mengalami
kesakitan senggugut teruk
.

Apakah cara hilangkan sakit senggugut melalui perubahan diet pemakanan ini benar-benar berkesan? Buat masa ini, masih belum ada kajian menyeluruh yang dapat menyokongnya.

Gluten memburukkan lagi kesakitan?

Masih kurang bukti saintifik yang menunjukkan kesakitan senggugut dipengaruhi oleh gandum atau gluten. Namun, dengan mengamalkan diet antiradang dapat mengurangkan sakit senggugut dan kehilangan darah.

Manakala diet tinggi keradangan (
high-inflammatory diet
) seperti banyak
makanan diproses
, kafein, alkohol dan daging sememangnya memburukkan lagi kesakitan senggugut dan
gejala haid
 yang lain.

Ada wanita dengan
penyakit seliak
 atau kepekaan gluten menyatakan bahawa haid bertambah teruk – lebih menyakitkan dengan kekejangan dan
sakit perut
 yang dialami lebih lama daripada biasa – sekiranya mereka mengambil gluten.

Jadi adakah mengurangkan gluten cara hilangkan senggugut yang berkesan?

Nasihat pakar

Cara terbaik adalah anda tidak terus menyingkirkan pengambilan gluten dalam diet pemakanan harian, tetapi hanya mengurangkan pengambilannya.

Walau bagaimanapun, punca kesakitan senggugut pada seseorang wanita haruslah diperiksa terlebih dahulu oleh doktor bagi menentukan sama ada rasa sakit itu disebabkan oleh
masalah kesihatan seperti endometriosis
 atau fibroid.

Pemeriksaan ini penting sebelum anda melakukan sebarang perubahan pada diet bagi mengelakkan kesan sampingan yang tidak diingini.

Cara hilangkan sakit senggugut melalui pemakanan

Selain mengurangkan pengambilan gluten, ada cara lain berkaitan diet pemakanan yang mungkin boleh membantu mengurangkan kesakitan yang dialami.

1. Banyakkan minum air

Perut yang kembung
 boleh mengakibatkan ketidakselesaan dan senggugut menjadi lebih teruk.

Minum air dapat mengurangkan kembung semasa haid dan mengurangkan beberapa kesakitan yang terjadi.

2. Teh herba

Antara cara hilangkan sakit senggugut yang boleh dicuba adalah dengan mengambil minuman teh herba.

Teh herba mempunyai sifat antiradang dan sebatian antispasmodik yang dapat mengurangkan kekejangan otot pada rahim punca senggugut.

Selain itu, teh herba juga mempunyai faedah lain seperti
menghilangkan tekanan
 serta membantu
mengatasi insomnia.

3. Elakkan makanan manis

Anda juga disarankan untuk mengurangkan pengambilan makanan tinggi gula, lemak trans dan garam yang boleh menyebabkan
perut kembung
 dan keradangan.

Keadaan itu sekali gus boleh menjadikan kesakitan dan kekejangan otot lebih teruk.

4. Kurangkan kafein sebagai cara hilangkan sakit senggugut

Pengambilan kafein boleh mengakibatkan
saluran darah
 menjadi sempit, sekali gus menyekat rahim dan menjadi punca senggugut yang menyakitkan.

Semoga perkongsian Hello Doktor ini memberikan manfaat kepada anda. Selamat mencuba!


Nak Bagi Perfume Tahan Lama Pada Badan, Ini 6 Tip WAJIB Ikut Bila Sembur Minyak Wangi!

Selain
memanfaatkan pakaian dan solekan
, individu juga perlu mengutamakan haruman agar diri tampil lebih menarik. Namun,
perfume
 yang anda pakai itu sering kali hilang kesan dengan sangat cepat. Jadi, bagaimana cara untuk membuat minyak wangi tahan lama?

Untuk mendapatkan lebih banyak informasi tentang Habit Sihat, anda juga boleh klik
di sini
.

Kenapa individu kena pakai minyak wangi?

Seperti ramai yang sudah sedia maklum, tubuh badan kita semua
memiliki bau tersendiri
 dan mungkin ada individu yang kurang menyukai aroma tersebut sekali gus menjauhkan diri daripada anda.

Bau tubuh badan kurang menyenangkan
 itu mungkin datang daripada feromon dan bakteria yang telah bercampur dengan air, garam dan lemak di dalam peluh manusia lalu berbau agak busuk.

Untuk pengetahuan anda semua, ada banyak faktor yang akan memicu masalah bau badan seperti genetik, hormon, berat badan, tabiat pemakanan, kondisi perubatan dan tahap kebersihan diri.

Dalam usaha untuk
menyembunyikan bau tubuh badan
 yang tidak menyenangkan ini, anda boleh menggunakan minyak wangi. Selain tampil lebih harum, ia turut mampu meningkatkan mood dan menjadikan diri anda lebih yakin sepanjang hari!

Persoalannya, bagaimana buat minyak wangi tahan lama agar ia tidak hilang kesan dengan cepat?

Bagaimana buat minyak wangi tahan lama?

Penggunaan minyak wangi
 adalah begitu penting lebih-lebih lagi ketika anda menghadiri sesi temu duga pekerjaan atau majlis keraian seperti perjumpaan, perkahwinan, perayaan dan lain-lain.

Sebenarnya, tidak sukar untuk buat minyak wangi tahan lama. anda boleh cuba petua yang berikut:

#1. Semburkan minyak wangi ke bahagian nadi

Merupakan petua yang paling popular, ramai percaya jika sembur minyak wangi
di kawasan tubuh badan
 yang ada nadi, ia akan melekat dan memberi kesan dalam jangka masa lebih panjang.

Ya, ia benar kerana bahagian yang bernadi termasuk pergelangan atas tangan dan belakang telinga mempunyai suhu yang lebih panas berbanding anggota badan lain lalu menjadi tempat yang ideal untuk
perfume
disembur.

Perfume
 tahan lama jika #2. Jangan gosok kulit

Sudah menjadi tabiat ketika memakai minyak wangi
,
ramai yang mungkin menggosok kulit dengan harapan ia dapat merebak ke tempat lain sedangkan perbuatan ini adalah salah sama sekali.

Ini kerana
molekul-molekul di dalam
perfume
 yang anda gosok itu akan pecah dan rosak sekali gus membuat ia tidak berbau seperti diinginkan. Teknik yang tepat adalah dengan hanya sentuh sedikit kawasan yang telah disembur bagi meratakan haruman tersebut.

Perfume
 tahan lama jika #3. Pakai lepas mandi

Kadangkala, ada individu yang akan menggunakan minyak wangi akibat tidak sempat untuk mandi selepas bangun tidur kononnya untuk menyorokkan bau badan yang kurang menyenangkan.

Pun begitu,
ketahuilah bahawa haruman
perfume

yang bercampur dengan bauan asli tubuh badan hanya akan mendatangkan aroma tidak sedap. Disebabkan itu, jangan pula lupa atau sengaja tidak mandi sebelum menyemburkan minyak wangi agar lebih berkesan.

Baca lagi artikel berkaitan:

Pening Kepala Dengan Bau Minyak Wangi? Kenali Ciri Alergi Perfume!

Pening Kepala Kalau Bau Perfume Kuat Sangat? Mungkin Anda Ada Alahan Minyak Wangi!

#4. Gunakan di atas produk pencuci & pelembap

Sebelum semburkan minyak wangi, jangan lupa untuk gunakan produk pencuci serta pelembap ya!

Alasannya,
perfume
mampu untuk berkesan dan bertahan lebih lama di atas permukaan
kulit yang licin lagi lembap
. Boleh juga jika digunakan pada kulit yang kering, cuma ia akan cepat hilang.

Perfume
 tahan lama jika #5. Sembur pada rambut

Ramai yang menyangka bahawa
perfume
hanya boleh digunakan pada kulit dan perlu dielakkan di kawasan seperti mata, mulut, hidung dan telinga. Namun, tiada larangan untuk rambut, bukan?

Sebenarnya, anda
juga boleh menggunakan minyak wangi
 pada rambut dengan kuantiti ideal. Cara yang paling bagus adalah menyemburkan haruman pada sikat kemudian sikat rambut seperti biasa agar wangian itu dapat diratakan dan disebarkan ke kulit kepala.

Petua minyak wangi tahan lama #6. Produk berkualiti

Akhir sekali, anda perlu kenal dan tahu produk minyak wangi tahan lama yang anda gunakan itu. Ya, ada
banyak produk di pasaran
 yang dikatakan bagus tetapi mungkin itu hanya strategi iklan mereka.

Jadi, anda perlu bereksperimen dengan
pelbagai jenis produk berkualiti
 dalam usaha menentukan mana yang terbaik untuk diri sendiri. Hasilnya, anda akan berjaya menemukan
perfume
terbaik
.

Konklusinya, tidak sukar untuk buat
perfume
 tahan lama dengan petua di atas. Jom mulakan hari ini!


10 Gejala Darah Tinggi Yang Patut Anda Tahu & Buat Pemeriksaan Segera!

Tekanan darah tinggi adalah antara masalah kesihatan yang sering dialami oleh kebanyakan individu di Malaysia. Adakah terdapat cara untuk membantu mengenal pasti
gejala darah tinggi dan kolesterol?

Untuk mendapatkan lebih banyak info tentang Kesihatan Jantung, sila dapatkannya
di sini.

Memahami apa itu darah tinggi?

Sebelum mengenal pasti jika terdapat sebarang simptom atau gejala darah tinggi yang wujud, sudah tentu perkara utama lain yang perlu diketahui adalah memahami
mengenai tekanan darah tinggi.
 Jadi berikut adalah ringkasan mengenai isu kesihatan ini.

Tekanan darah tinggi atau turut dikenali sebagai hipertensi, berlaku apabila tekanan darah meningkat kepada tahap yang tidak sihat.

Pengukuran tahap tekanan darah akan mengambil kira jumlah darah yang melalui
saluran darah
 dan jumlah rintangan yang dilalui ketika jantung mengepam darah.

Mempunyai keadaan
arteri
 yang sempit akan menyebabkan peningkatan rintangan. Semakin sempit saluran arteri, maka akan semakin meningkat tekanan darah anda.

Untuk tempoh jangka masa panjang, peningkatan tekanan ini cenderung mengakibatkan masalah kesihatan,
seperti penyakit jantung.

Mengalami hipertensi
 adalah satu keadaan yang biasa. Ia selalunya mengambil masa untuk berkembang dalam tempoh beberapa tahun.

Sering kali, tiada sebarang simptom atau tanda-tanda yang dapat diperhatikan. Walau bagaimanapun, masalah tekanan darah yang tinggi boleh menyebabkan kerosakan melibatkan
saluran darah
 dan organ, khususnya jantung, otak, mata dan
buah pinggang.

Melakukan pemeriksaan untuk pengesanan awal adalah satu perkara penting. Melakukan pembacaan tahap tekanan darah secara kerap dan berkala akan dapat membantu anda dan doktor untuk melihat sebarang perubahan.

Jika tekanan darah anda meningkat, doktor mungkin akan melakukan pemeriksaan tekanan darah selama beberapa minggu untuk mengenal pasti sama ada tahap tekanan itu kekal tinggi atau menurun semula kepada paras normal.

Apakah gejala darah tinggi?

Jadi selain pemeriksaan tekanan darah yang perlu dilakukan secara berkala, adakah terdapat sebarang gejala darah tinggi yang boleh diperhatikan?

Pada umumnya, hipertensi adalah satu penyakit senyap. Malahan kebanyakan individu yang mengalami keadaan ini tidak berdepan sebarang
simptom ataupun gejala.

Ia mungkin memerlukan tempoh masa yang lama sehingga masalah kesihatan itu berada pada tahap yang kritikal untuk menampakkan sebarang simptom darah tinggi yang wujud.

Walau bagaimanapun,  gejala darah tinggi yang berlaku itu mungkin didasari oleh masalah kesihatan lain.

Antara gejala darah tinggi yang kronik adalah seperti:

Sakit kepala
 yang serius

Sesak nafas

Pendarahan hidung

Wajah kemerahan

Pening

Sakit dada

Perubahan pada visual atau sebarang masalah melibatkan penglihatan

Darah dalam air kencing

Kekeliruan atau kelesuan

Degupan jantung
 yang tidak normal

Sekiranya mengalami gejala darah tinggi seperti yang dinyatakan, ini bermakna anda memerlukan pemeriksaan dan rawatan perubatan pada kadar yang segera.

Namun, harus diingatkan, tidak semua individu yang menghidapi hipertensi akan mengalami simptom. Tetapi jika anda menunggu sebarang simptom darah tinggi muncul untuk melakukan pemeriksaan, ia mungkin sudah terlambat dan berisiko untuk menyebabkan kematian.

Baca juga:

Susah Hati Tekanan Darah Tinggi? Jom Buat 7 Petua Semula Jadi Ini!

Khasiat Epal Hijau Dapat Turunkan Tekanan Darah Tinggi & Kolesterol, Bolehlah Amalkan Selalu!

Bacaan tekanan darah

Sememangnya satu-satunya cara terbaik untuk mengetahui sama ada anda berkemungkinan untuk mempunyai masalah tekanan darah yang tinggi adalah dengan melakukan bacaan tekanan darah secara berkala.

Biasanya proses ini dilakukan oleh doktor apabila anda mempunyai temu janji pemeriksaan di klinik atau hospital.

Sekiranya anda mempunyai
pemeriksaan fizikal
 tahunan, anda boleh berbincang dengan doktor mengenai risiko untuk anda mengalami hipertensi atau sebarang bacaan lain yang dapat membantu mengawal tahap tekanan darah anda.

Sebagai contoh, jika anda mempunyai sejarah ahli keluarga dengan masalah penyakit jantung atau mengalami sebarang faktor risiko untuk mengembangkan keadaan berkaitan tekanan darah tinggi, berkemungkinan doktor anda akan mengesyorkan untuk anda melakukan pemeriksaan tekanan darah tinggi dua kali setahun.

Ini sudah tentu akan dapat membantu doktor anda untuk berada dalam keadaan berwaspada terhadap sebarang isu sebelum ia menjadi satu masalah kronik.

Memahami bacaan tekanan darah

Apa yang boleh kita simpulkan setakat ini adalah mendapatkan pemeriksaan bacaan tekanan darah penting sebagai salah satu langkah berwaspada terhadap sebarang peningkatan tekanan darah.

Tetapi adakah anda memahami cara membaca bacaan darah tinggi?

Ketika melakukan pemeriksaan bacaan gejala darah tinggi dan tekanan, akan muncul dua nombor, iaitu:

Tekanan sistolik
 – Ia adalah nombor pertama atau pada bahagian atas. Biasanya ia adalah lebih tinggi daripada bacaan nombor kedua. Fungsinya adalah untuk menunjukkan tahap tekanan dalam arteri apabila jantung anda berdegup dan mengepam darah

Tekanan diastolik
 – Ia merupakan nombor kedua atau pada bahagian bawah. Fungsinya adalah untuk menunjukkan bacaan tekanan
arteri
 yang terletak di antara degupan jantung

Terdapat lima kategori untuk menentukan tahap bacaan tekanan darah bagi individu dewasa:

Sihat
 – Bacaan tekanan darah yang normal adalah kurang daripada 120/80 milimeter merkuri (mm Hg)

Meningkat
 – Nombor sistolik antara 120 dan 129 mm Hg, dan bilangan diastolik kurang daripada 80 mm Hg. biasanya jika keadaan ini berlaku, doktor tidak akan merawatnya dengan memberikan ubat tekanan darah tinggi. Tetapi doktor akan menasihatkan anda untuk melakukan perubahan dalam gaya hidup bagi membantu menurunkan nombor anda.

Tekanan darah tinggi tahap 1
 – Nombor bacaan sistolik antara 130 dan 139 mm Hg, manakala bacaan tekanan diastolik adalah antara 80 dan 89 mm Hg.

Tekanan darah tinggi tahap 2
 – Nombor sistolik ialah 140 mm Hg atau lebih tinggi, dan nombor diastolik adalah 90 mm Hg dan ke atas.

Krisis tekanan darah tinggi
 –  Bacaan nombor sistolik melebihi 180 mm Hg dan bacaan tekanan diastolik adalah melebihi 120 mm Hg. Jika bacaan tekanan darah adalah dalam julat ini, ia bermakna anda memerlukan perhatian perubatan dengan segera. Jika terdapat simptom darah tinggi seperti sakit dada, sakit kepala,
sesak nafas
 atau berlaku sebarang perubahan visual, rawatan perubatan kecemasan adalah diperlukan.

Sekiranya bacaan yang diperolehi berada di atas paras normal, sebaiknya berbincanglah dengan doktor untuk mendapatkan nasihat dan cara menurunkan tekanan darah tinggi anda.

Jika bacaan tekanan anda adalah pada 140/90 mm Hg atau lebih untuk tempoh yang panjang, ini bermakna anda mempunyai masalah tekanan dan ada gejala darah tinggi atau
hipertensi.


Susu Badan Keluar Terlalu Banyak? Ini Langkah Pantas Yang Ibu Boleh Ambil

Selalunya kita sering mendengar masalah susu badan tidak mencukupi. Tetapi bagaimana pula jika susu ibu banyak dan apakah masalah yang mungkin berlaku?

Mungkinkah ada cara untuk mengatasinya?
 Baca untuk ketahui dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Bagaimana susu ibu banyak boleh terjadi?

Terdapat beberapa sebab mengapa seorang ibu mungkin menghasilkan susu ibu banyak.

Sesetengah ibu mempunyai badan yang bersedia dan menghasilkan susu berlebihan daripada mula.

Dalam kes yang lain pula, ini boleh berlaku disebabkan ketidakstabilan hormon atau pengurusan susu badan yang tidak betul yang memberi kesan kepada
penghasilan susu.

Ini boleh berlaku jika si ibu mengepam susu dengan banyak sebelum menyusukan bayi untuk memperlahankan aliran susu kepada bayi.

Sebab lain ialah kepercayaan bahawa si ibu mestilah memastikan bayi menyusu daripada kedua-dua belah payudara setiap kali menyusu.

Memindahkan bayi daripada satu payudara kepada yang lain boleh menyebabkan ransangan yang menyebabkan penghasilan susu yang lebih banyak.

Strategi untuk memperlahankan kadar penghasilan susu badan

Menyusukan bayi pada satu sisi

Jika bayi anda ingin menyusu lagi dalam masa 2 jam, cubalah untuk memberikan sisi payudara yang sama untuk melihat reaksinya.

Payudara anda akan mengurangkan kadar penghasilan susu memandangkan susu tersebut tidak dihabiskan dengan kerap kerana
keperluan bayi anda.

Apabila anda memastikan bayi menyusu daripada sisi yang sama untuk tempoh masa yang lama, anda telah memastikan bayi anda telah mengosongkan payudara dan mendapat susu dengan lebih kalori.

Anda boleh menekan atau mengepam hanya untuk beberapa saat (20-30 saat) untuk mengurangkan sebarang rasa tidak selesa pada payudara yang lagi satu.

Jangan mengepam dengan berlebihan kerana ia akan mengeluarkan isyarat untuk menyuruh payudara anda menghasilkan lebih banyak susu.

Menggunakan sage untuk atasi masalah susu ibu banyak

Sage, sejenis daun herba mempunyai kandungan estrogen semula jadi yang boleh mengurangkan hormon prolactin dan mengurangkan bekalan susu ibu banyak.

Berhenti mengambil sage apabila penghasilan susu anda telah berkurang.

Dermakan susu anda

Cara alternatif ialah dengan menjadi
penderma susu ibu.
 Sebilangan ibu yang mengalami penghasilan susu ibu banyak memilih untuk mendermakan susu.

Susu badan yang didermakan dapat menyelamatkan nyawa dan membaiki kesihatan bayi baru lahir yang ditinggalkan ibu bapa mereka.

Ia juga membantu bayi yang ibunya tidak dapat menyusu badan.

Dalam konteks penggunaan di hospital, petugas bertanggungjawab akan memastikan bayi mengambil susu badan daripada penderma berlainan dengan kuantiti sedikit daripada setiap satu supaya bayi tidak menjadi anak susuan kepada penderma.

 Sementara itu, anda juga boleh memilih untuk menjadi ibu susuan bayi yang ibunya tidak dapat
menyusukan badan.

Kebiasaannya, masalah bekalan susu berlebihan boleh selesai dengan sendiri apabila bayi membesar.

Akhirnya badan anda akan dapat menangani aliran susu tersebut dengan lebih baik dan menghasilkan susu cukup untuk bayi anda sahaja.

Bersabar dan bertenang. Sepertimana masalah berkaitan kehamilan yang lain, susu berlebihan boleh diselesaikan.


Pakai Contact Lens Ketika COVID-19? Mungkin Anda Patut Baca Ini Dahulu

Untuk mendapatkan lebih banyak info tentang coronavirus di Malaysia, sila dapatkannya
di sini
.

Anda gemar memakai kanta lekap ketika
COVID-19
? Adakah anda tahu aspek penjagaan mata penting dalam
mengekang penularan wabak jangkitan coronavirus ini
?

Statistik di Malaysia adalah seperti berikut:

[covid_19]

Sebelum mengetahui pemakaian kanta lekap ketika COVID-19, fahami penjagaan mata dulu

Menjaga aspek kebersihan tangan adalah perkara penting dalam mengekang penularan wabak coronavirus. Begitu juga dengan penjagaan mata.

Jangkitan virus ini boleh menyebabkan anda mengalami masalah pernafasan tahap ringan dan teruk.

Simptom seperti demam, batuk dan sesak nafas boleh muncul antara 2 hingga 14 hari selepas dijangkiti.

Individu yang mendapat jangkitan teruk boleh mengalami masalah radang paru-paru
 dan mati kesan daripada komplikasi berkaitan kesukaran untuk bernafas.

Disebabkan itu aspek penjagaan mata juga penting. Apa kaitannya dengan penjagaan mata dan pernafasan?

Berikut adalah sebabnya:

Apabila
seseorang individu sakit semasa batuk atau bercakap, zarah virus melalui rembesan air boleh keluar dari mulut dan hidung.
 Anda mungkin ada tersedut rembesan air itu melalui mulut atau hidung, dan ia juga boleh memasuki mata

Jangkitan juga boleh berlaku apabila anda menyentuh sebarang permukaan tercemar seperti meja atau tombol pintu dan kemudian menyentuh mata anda

Baca juga:

Coronavirus punca mata merah, mungkinkah dari pemakaian kanta lekap ketika COVID-19?

Sekiranya anda terlihat individu dengan mata yang merah, jangan panik. Ia tidak bermakna
mereka dijangkiti dengan virus COVID-19
.

Walau bagaimanapun, kajian di China mendapati, 1 daripada 3 individu yang dimasukkan ke hospital kerana jangkitan coronavirus berdepan dengan masalah mata, seperti mata merah atau konjunktivitis.

Jadi, penting untuk anda faham
virus ini boleh merebak melalui sentuhan pada permukaan tercemar atau rembesan air daripada individu dijangkiti.

Pemakaian kanta lekap ketika COVID-19

Menurut Pakar Mata merangkap jurucakap
American Academy of Ophthalmology
, Dr. Sonal Tuli, penting bagi seseorang individu untuk mengutamakan
aspek penjagaan kebersihan diri dalam mengekang penularan jangkitan COVID-19.

Tabiat mencuci tangan dengan kerap
, penjagaan mata yang baik serta
mengelakkan sentuhan wajah, seperti mulut, hidung dan mata, adalah antara langkah pencegahan yang baik
.

Jadi bagaimana jika anda masih tegar ingin memakai kanta lekap ketika COVID-19?

 Apa kata anda ikuti penjelasan berikut. Pilihan di tangan anda.

 Jika anda memakai kanta lekap ketika COVID-19, mungkin anda boleh pertimbangkan untuk memakai cermin mata

Tiada sebarang bukti menyatakan penggunaan kanta sentuh boleh meningkatkan risiko jangkitan coronavirus.

Tetapi Dr Tuli mengatakan bahawa individu yang memakai kanta lekap akan lebih kerap menyentuh mata berbanding mereka yang tidak.

Beliau menasihatkan untuk beralih kepada penggunaan cermin mata untuk sementara waktu.

Ini terutamanya jika anda seorang yang gemar menggosok mata apabila memakai kanta lekap ketika
COVID-19
.

Pemakaian cermin mata sebagai pengganti kanta sentuh boleh mengurangkan kerengsaan dan sentuhan mata.

Baca juga:

Sah! COVID-19 Boleh Tersebar Melalui CIRIT-BIRIT, Bukan Hanya Batuk & Bersin?

Nak COVID-19 Cepat Hilang? BERHENTI Buat 2 Benda Yang Selalu Dibuat Ini!

 Pemakaian cermin mata memberikan perlindungan tambahan

Walaupun ia bukanlah 100% dapat melindungi mata, namun cermin mata boleh dianggap sebagai perlindungan tambahan buat mata dari sebarang rembesan air.

Virus tetap boleh mencapai bahagian mata daripada sisi, atas dan bawah mata yang terdedah daripada cermin.

Namun ia lebih baik daripada memakai kanta lekap ketika COVID-19, bukan?

 Penyediaan ubat mata

Pakar menasihatkan untuk individu
menyimpan ubat-ubatan kritikal dengan secukupnya terutamanya apabila anda perlu menjalani kuarantin diri
 ataupun ketika
tempoh Perintah Kawalan Pergerakan (PKP)
berlangsung.

Pastikan stok mencukupi dan jangan tunggu sehingga habis untuk menambah bekalan ubat-ubatan anda.

 Hindari menyentuh mata

Kita semua melakukannya. Tidak kira sama ada individu dewasa mahupun kanak-kanak, ia adalah 1 tabiat semula jadi dan sukar untuk dihentikan.

Namun, jika anda mampu mengurangkan amalan ini, ia dapat merendahkan risiko untuk mengalami jangkitan.

Sekiranya wujud keinginan untuk menggosok atau menggaru mata mahupun sekadar membetulkan kedudukan cermin mata, gunakan tisu sebagai lapik untuk jari anda.

Memakai kanta lekap ketika COVID-19 akan membuatkan mata anda lebih senang menjadi kering dan anda akan menjadi lebih terdedah kepada keadaan untuk menyentuh mata.

Mata yang kering akan menyebabkan anda cenderung untuk menggosok mata, jadi mungkin anda perlu mempertimbangkan untuk menambah penggunaan titisan pelembap dalam rutin penjagaan mata.

Sekiranya anda
tetap perlu menyentuh mata, walau untuk apa jua alasan, pastikan anda mencuci tangan dengan sabun dan air untuk tempoh 20 saat
.

Selepas memegang mata, pastikan anda mencuci tangan sekali lagi.

Amalan penjagaan diri

Sesungguhnya penjagaan kebersihan diri dan
amalan jarak sosial yang baik adalah antara cara yang boleh membantu mengurangkan penularan wabak
.

Pusat Kawalan dan Pencegahan Penyakit(CDC) turut mengeluarkan panduan untuk mengekang jangkitan COVID-19, antaranya:

Cuci tangan dengan sekerap mungkin menggunakan sabun dan air untuk tempoh 20 saat

Anda harus membasuh tangan sebelum dan selepas makan, selepas menggunakan bilik air, selepas bersin dan batuk

Jika anda tidak menjumpai punca air untuk membasuh tangan,
penggunaan gel pembersih dengan 60% kandungan alkohol boleh membantu

Elakkan daripada menyentuh muka, khususnya mata, hidung dan mulut

Jika batuk atau bersin, gunakan tisu atau siku sebagai perlindungan. Jika menggunakan tisu, buangkan ia di tempat sewajarnya selepas digunakan. Kemudian jangan lupa untuk mencuci tangan

Hindari daripada melakukan kontak dengan individu yang tidak sihat

Duduk di rumah jika anda berada dalam keadaan yang tidak sihat

Lakukan
 amalan disinfeksi rumah dengan kerap terutamanya pada tempat atau bahagian yang kerap disentuh

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Risau Bila Ruam Merah Tumbuh Pada Kulit Bayi, Ibu Kena Peka PENYEBAB Ini

Ibu tahu tak yang sabun pencuci baju untuk anak juga boleh menjadi punca alahan kulit si manja? Usah risau, ada cara untuk mengesahkan sama ada anak ada alahan atau tidak.

Penggunaan sabun pencuci baju untuk anak

Di pasaran penuh dengan produk pencuci pakaian bayi yang kononnya disyorkan oleh pakar dermatologi.

Biasanya untuk si manja, kebanyakan ibu akan memilih menggunakan sabun pencuci baju hipoalergenik lembut bagi membantu melindungi
kulit bayi yang halus dan sensitif
.

Jadi bilakah masa yang sesuai untuk mula membasuh pakaian atau barangan si manja dengan produk cucian keluarga biasa?

Menurut pakar dermatologi, tiada waktu yang khusus untuk menukar produk sabun basuh baju. Ini kerana ia bergantung pada keadaan kulit bayi dan sejarah keluarga anda.

Bagi kanak-kanak dengan alahan kulit, mungkin lebih cenderung terdedah kepada risiko alergi produk pencuci pakaian.

Sejarah keluarga yang mengalami
dermatitis atopik
 (ekzema) juga boleh menyebabkan bayi mempunyai risiko tinggi untuk mengalami alahan kepada sabun pencuci baju.

2 jenis alahan kulit kanak-kanak

Bagi sesetengah kanak-kanak, pakaian atau bahan pencuci boleh menyebabkan dua jenis masalah kulit:

Kerengsaan

Ruam yang gatal dan merah ini biasanya timbul dengan segera – misalnya apabila anak anda memakai
sweater
 bulu.

Pun begitu, kerengsaan hilang dengan cepat apabila mereka menghilangkan perengsa.

Dermatitis sentuh

Alahan kulit ini juga muncul sebagai ruam gatal yang merah, tetapi biasanya tidak bersentuhan langsung.

Sekiranya anak anda benar-benar alergi terhadap bahan pencuci pakaian atau pelembut kain, anda mungkin tidak akan melihat kemerahan atau gatal hingga tempoh seminggu.

Tip hentikan alahan kesan sabun pencuci baju

Sekiranya pencuci pakaian atau pelembut kain mengganggu kulit anak anda, pakar mengesyorkan supaya ibu bapa:

 Gunakan bahan pencuci dan pelembut kain tanpa pewarna, bebas pewangi

Selalunya aroma dan pewarna yang menjadi punca masalah.

Sebilangan besar bahan pencuci pakaian dan pelembut kain juga boleh menjadi faktor penyumbang alahan kulit. Ini termasuklah beberapa produk yang dipasarkan untuk cucian bayi.

Jadi, berwaspadalah. Cari pencuci berlabel bebas aroma/wangian dan tanpa pewarna.

 Kekal dengan 1 jenis sabun

Jangan membeli sebarang jenama yang mempunyai promosi.

Mengubah pencuci boleh menjadikannya lebih sukar untuk mengetahui apa yang menyebabkan
masalah kulit pada si manja
.

 Bilas pakaian 2x

Sebaiknya, basuhlah pakaian anak sebanyak 2x setiap kali sesi membasuh. Ini adalah untuk memastikan semua sisa sabun pencuci baju dikeluarkan daripada pakaian.

 Basuh sebelum dipakai

Tidak dinafikan ada sesetengah individu yang mengamalkan tabiat memakai terus pakaian yang baru dibeli di kedai. Ia bukanlah 1 tabiat yang digalakkan.

Bahkan, bukan semua
kanak-kanak boleh terus memakai pakaian
 daripada kedai.

Ini kerana sesetengah kulit kanak-kanak mungkin akan mengalami ruam kerengsaan kesan daripada pembebasan formaldehid yang ada pada pakaian baharu.

Jadi seeloknya, basuh setiap pakaian anak sebelum memakaikannya pada mereka.

Punca lain alahan kulit

Dalam kebanyakan kes berkaitan masalah kulit, ia selalunya tidak berkaitan dengan sabun pencuci baju.

Alergi terhadap makanan, ubat-ubatan,
debunga
, tumbuh-tumbuhan atau gigitan serangga juga boleh menyebabkan ruam kulit yang gatal.

Ruam gatal kemerahan yang timbul mungkin bukan disebabkan oleh pencuci pakaian jika anak anda juga mempunyai:

Kesukaran untuk bernafas, nafas berdehit atau batuk

Bengkak pada kelopak mata atau bibir

Mengalami muntah atau
cirit-birit

Sabun pencuci sebagai pencetus alahan atau tidak?

Kaedah paling cepat dan mudah untuk mengetahui adakah ruam disebabkan oleh bahan pencuci atau sesuatu yang lain adalah dengan
memeriksa lampin
 anak anda.

Ia adalah bahagian di mana pakaian tidak menyentuh kulit mereka. Jika ruam ada, alahan kulit bukan disebabkan oleh sabun pencuci baju.

Bahkan, jika ruam dicetuskan oleh bahan pencuci biasanya ia akan menjadi lebih teruk pada bahagian lengan dan kaki.

Ini kerana pada kawasan itu, pakaian akan lebih ketat dan lebih bersentuhan dengan kulit.

Kesimpulan

Sesetengah bahan pencuci pakaian mengandungi bahan kimia yang mencetuskan dermatitis sentuh. Ini adalah ruam yang berlaku apabila sesuatu yang merengsakan kulit menyentuhnya.

Bayi dan kanak-kanak dengan
keadaan ekzema
 mungkin lebih cenderung mendapat masalah dermatitis ini berbanding mereka yang tidak mengalaminya.

Berundinglah dengan pakar dermatologi untuk mendapatkan cadangan mengenai sabun pencuci baju yang bersesuaian digunakan untuk si manja.


Mungkin ramai yang akan sangka bahawa adalah normal untuk individu terjaga daripada tidur dengan mata bertahi bukan?

Namun, sudah pasti lain pula ceritanya jika kondisi ini disertai dengan mata yang merah, gatal serta sukar untuk berkelip!

Jadi, kita semua harus faham dengan betul akan keadaan kesihatan sakit mata bertahi ini terlebih dahulu. Jom baca artikel ini.

Untuk mendapatkan lebih banyak info tentang Kesihatan Mata, sila da
patkan
di sini
.

Apa maksud sakit mata bertahi?

Untuk pengetahuan anda,
organ mata memang akan menghasilkan mukus yang lebih dikenali sebagai rheum
 (tahi mata).

Ia akan dihasilkan pada setiap waktu untuk tujuan melindungi mata daripada anasir luar berbahaya seperti debu, bahan kimia atau benda asing.

Mukus ini sebenarnya tidak berbahaya namun boleh mengering lalu berkumpul pada mata sekiranya ia tidak dibuang secara manual.

Pada siang hari, rheum ini akan tertanggal sedikit demi sedikit secara semula jadi apabila mata mula berkelip.

Pada malam pula, rheum boleh mengering dan berkumpul akibat mata yang tidak berkelip ketika sedang tidur.

Namun ia akan jadi masalah apabila mukus ini terlalu banyak sehingga menyebabkan
mata menjadi merah, gatal dan sukar untuk berkelip
!

Apa punca sakit mata bertahi?

Seperti mana yang kami telah nyatakan di atas tadi, proses penghasilan mukus di mata adalah normal dan semua orang melaluinya.

Namun, ada beberapa punca yang menyebabkan rheum pada mata menjadi lebih banyak sekali gus menyebabkan mata merah dan gatal.

Berikut adalah beberapa punca sakit mata bertahi sehingga sukar untuk berkelip:

Pendedahan terhadap anasir luar

Jika mata banyak
terdedah kepada anasir luar berbahaya seperti debu, bahan kimia atau benda asing
, ia akan merengsakan mata.

Ekoran itu, organ ini akan menghasilkan lebih banyak mukus untuk melindunginya lantas menyebabkan ia berkumpul dan mengering.

Perubahan cuaca atau iklim

Kondisi ini juga mungkin boleh terjadi akibat reaksi tubuh badan terhadap
perubahan cuaca atau iklim tertentu (contohnya musim panas/sejuk)
.

Tindak balas ini mungkin akan menyebabkan mata individu menghasilkan lebih banyak mukus pada mata secara tidak terkawal.

Penggunaan produk mata tidak sesuai

Ada beberapa
 produk mata seperti kanta lekap, cermin mata atau alat kosmetik
 yang akan menyebabkan kerengsaan padanya.

Oleh itu, sila pilih dan beli produk mata yang sesuai setelah berbincang tentang pro dan kontranya dengan pakar mata.

Jangkitan pada mata

Kondisi ini juga mungkin akan didalangi oleh jangkitan mikroorganisme berupa
 virus (viral conjunctivitis) atau bakteria (bacterium conjunctivitis)
.

Jika ia terjadi kepada anda, segera berjumpa doktor untuk mendapatkan rawatan dan ubatan.

Baca juga:

Penuh Tahi Mata Sampai Susah Nak Kelip? Kena Periksa Cadar Tilam & Sarung Bantal!

Kenapa Mustahil Untuk Kita Bersin Sambil Mata Terbuka? Ini Jawapan Pakar!

Kena periksa cadar tilam & sarung bantal!

Ada satu kes di China melibatkan seorang wanita yang mengalami sakit mata bertahi sehingga sukar untuk membuka dan menutup mata.

Setelah disiasat, rupanya mangsa telah mengalami jangkitan pada bulu mata dan hampir 100 parasit ditemui pada bulu mata mangsa.

Parasit ini dikatakan telah berjangkit pada matanya daripada cadar tilam dan sarung bantal mangsa yang tidak ditukar selama 5 tahun!

Oleh itu,
sila periksa dan tukar cadar tilam serta sarung bantal anda sekerapnya
 untuk mengelakkan anda juga terkena kondisi ini.

Jangan sangka sakit mata bertahi itu normal!

Kalian perlu tahu bahwa tahi mata yang normal adalah berwarna kekuningan
serta tidak akan menyebabkan kemerahan, kegatalan atau kesakitan
.

Ia adalah reaksi normal daripada organ mata untuk melindunginya daripada anasir luar berbahaya seperti yang kami telah nyatakan di atas.

Namun jika ia mula mengering dan berkumpul serta mengakibatkan mata sukar untuk dibuka atau ditutup, segera berjumpa doktor untuk diagnosis.


Makanan Yang Patut Diberi Kepada Penghidap Diabetes Jenis 1, Terutama Kanak-kanak!

Tidak dapat dinafikan bahawa gaya hidup makan yang sihat memainkan peranan penting dalam kehidupan setiap individu, terutamanya bagi mereka yang menghidap diabetes jenis 1.
Sekiranya anda baru sahaja didiagnosis dengan diabetes jenis 1
 dan keliru mengenai apa yang hendak dimakan, inilah diet untuk diabetes jenis 1 yang anda patut tahu.

Untuk mendapatkan lebih banyak info tentang Kencing Manis, sila dapatkannya
di sini.

Apa yang perlu saya makan?

Perkara pertama yang membuatkan seseorang individu tertanya-tanya apabila mereka telah didiagnosis dengan diabetes jenis 1 adalah apa yang mereka harus makan untuk mengawal tahap glukosa darah mereka? Sebenarnya, anda tidak perlu untuk mengelakkan diri anda daripada makan apa sahaja jenis makanan.

Anda boleh menikmati makanan seperti orang lain selagi mana anda memantau saiz bahagian pemakanan, gula, kalori, pengambilan karbohidrat dan sebagainya.

 Pada masa lalu, individu yang menghidap diabetes harus mengelakkan makan banyak makanan dan mengikuti diet yang ketat untuk mengawal keadaan mereka.

Walau bagaimanapun,
dengan peningkatan ketersediaan dan fleksibiliti insulin, diet yang ketat ini telah lama tidak diaplikasi.

Adakah terdapat jenis atau diet untuk diabetes yang perlu saya elakkan?

Peraturan pertama diet untuk diabetes ialah mengelakkan minuman manis. Elakkan daripada mengambil minuman bergas, jus yang diproses atau minuman ringan supaya paras glukosa darah anda tidak meningkat secara melampau.

Minuman manis biasanya membuatkan glukosa darah meningka dengan cepat. Ini menjelaskan mengapa minuman bergula boleh digunakan untuk merawat hypo (tahap glukosa darah yang rendah). Anda disarankan untuk memilih minuman diet atau rendah gula daripada minuman bergula biasa.

Minum lebih banyak air jika boleh. Teh dan kopi juga masih boleh diminum.

Pantau pengambilan karbohidrat anda

Makanan karbohidrat yang mempunyai indeks glisemik rendah (GI rendah) lebih perlahan dicerna dan menghasilkan peningkatan kadar glukosa darah yang lebih beransur-ansur, membantu untuk mengekalkan lebih banyak tahap glukosa darah.

Makanan GI yang lebih rendah termasuk:

Roti bijirin penuh

Bijirin penuh

Pasta

Nasi

Kekacang

Susu, yogurt

Buah – epal, aprikot, pisang, mangga, oren, pear, plum, pic

Sayuran – jagung, pisang hijau, taro, keladi

Pengambilan gula

Makanan yang mengandungi banyak gula sering menawarkan nilai nutrisi yang rendah, tinggi lemak dan menambah banyak kandungan karbohidrat kepada diet anda.
Perkara-perkara ini akan membuat paras gula darah anda meningkat secara drastik.

Makanan yang tinggi gula termasuklah sirap, madu, buah-buahan didalam tin, kek, puding, biskut manis, susu pekat manis, coklat, aiskrim, kordial minuman, minuman ringan, jus buah-buahan, bir, dan gula yang digunakan secara berlebihan didalam sesuatu hidangan dan snek.

Produk ‘bebas gula’, seperti biskut dan coklat juga tidak diperlukan. Produk tersebut mengandungi kandungan lemak yang tinggi dan juga lebih mahal.

Pantau pengambilan alkohol anda

Satu peringatan mesra adalah bahawa alkohol tidak mempunyai kalori
tetapi ia boleh mengganggu ubat anda
.

Alkohol yang disyorkan untuk mereka yang menghidap diabetes adalah kurang daripada satu minuman sehari untuk wanita dan tidak lebih daripada dua kali sehari untuk lelaki.

Makan makanan yang betul boleh membuat anda lebih sihat dan
mengelakkan sebarang komplikasi yang berkaitan dengan diabetes seperti penyakit jantung dan strok
.

Pergilah berjumpa pakar pemakanan atau berbincang dengan doktor untuk mengetahui pelan pemakanan yang paling sesuai untuk kesihatan dan keperluan anda.

Adakah terdapat sebarang diet untuk diabetes jenis 1 yang boleh diikuti?

Ya,
ada beberapa diet untuk diabetes yang boleh anda aturkan bagi kanak-kanak yang mempunyai diabetis jenis 1.

Kanak-kanak masih memerlukan nutrisi yang mencukupi agar mereka dapat membesar dengan sihat.

Setiap hari, kanak-kanak perlu mendapatkan antara 10% hingga 20% kalorinya daripada sumber protein. 25% hingga 30% kalori pula diperoleh daripada sumber lemak sihat. Manakala 50% hingga 60% kalori yang lain daripada sumber karbohidrat.

Pengambilan karbohidrat dalam diet untuk diabetes kanak-kanak

Untuk keperluan karbohidrat, cuba elakkan kanak-kanak yang mempunyai diabetes jenis 1
daripada mengambil karbohidrat mudah seperti roti putih atau pasta.
 Begitu juga dengan bijirin yang telah diproses dan juga gula-gula.

Karbohidrat mudah ini boleh menaikkan paras gula darah dengan lebih cepat.

Pengiraan karbohidrat

Ada keluarga yang memastikan diet untuk diabetes dalam kadar gula darah anak mereka tetap stabil dengan menghitung jumlah karbohidrat yang dimakan setiap kali makan. Kemudiannya, mereka akan menyesuaikan dos insulin untuk anak mereka.

Pada makanan yang dibungkus, jumlah karbohidrat setiap hidangan akan disenaraikan pada label.

Anda boleh menolak nilai serat makanan yang dinyatakan kerana ia tidak dicerna. Kemudian kalikan jumlahnya dengan berapa bahagian makanan yang dimakan anak anda.

Sekiranya anda memasak di rumah atau makan di luar, anda boleh melihat jumlah karbohidrat dan saiz makanan secara dalam talian.

Elakkan makanan ini untuk anak anda

Individu yang menghidap diabetes mempunyai risiko yang lebih tinggi untuk menghidap penyakit jantung. Oleh kerana itu, ada lebih baik untuk anda menjauhkan anak anda daripada jenis makanan berlemak yang mengandungi kolesterol, lemak tepu, dan lemak trans. Ini adalah antara peraturan diet untuk diabetes yang penting untuk kanak-kanak.

Elakkan juga makanan yang tinggi garam.
Pengambilan garam yang terlalu banyak boleh menyebabkan tekanan darah tinggi.

Hadkan makanan bergula seperti gula-gula, biskut atau minuman bergula yang boleh menaikkan gula darah dengan cepat.


Nak Kulit Lebih Cantik Guna Bahan Dapur? Amalkan Soda Penaik Sahaja, Ada 8 Manfaat!

Soda penaik atau soda bikarbonat sebenarnya bukan hanya untuk kegunaan di dapur, tetapi ia juga boleh menaikkan seri kulit anda. Apakah kegunaan soda bikarbonat untuk kecantikan? Ikuti penerangan kami di bawah ini.

Untuk mendapatkan lebih banyak info berkenaan Kesihatan Kulit, anda boleh klik
di sini
.

Adakah terdapat kegunaan soda bikarbonat untuk kecantikan?

Soda penaik sebenarnya amat mudah untuk didapatkan selain harganya yang amat berpatutan.

 Dalam sesetengah kes, ia juga mungkin boleh berfungsi setanding dengan produk
penjagaan kulit
 yang lebih mahal.

Soda bikarbonat boleh digunakan untuk pelbagai keadaan yang menjejaskan kulit.

Sesetengah penggunaan ini disokong oleh penyelidikan, manakala yang lain pula hanya mempunyai bukti anekdot dan perlulah digunakan dengan berhati-hati.

Ini fungsi soda penaik untuk kecantikan kulit anda

Terdapat beberapa fungsi soda bikarbonat terhadap kesihatan dan
kecantikan kulit
 yang ramai tidak tahu.

Antara yang paling popular ialah:

#1. Kurangkan kemerahan
chickenpox

Anda boleh menggunakan soda bikarbonat dan mencampurkannya bersama oatmil bagi mengurangkan rasa gatal akibat
chickenpox
.

Selain itu, ia juga boleh melegakan kemerahan yang disebabkan oleh keadaan ini.

Caranya adalah dengan meletakkan satu cawan campuran soda dan oatmil dalam air mandian dan rendam badan anda selama 20 minit.

#2. Mengurangkan jerawat

Soda penaik adalah antiseptik semula jadi yang mempunyai sifat antibakteria.

Ia boleh membantu mengurangkan bakteria yang
menyebabkan jerawat
 apabila digunakan secara topikal.

Walau bagaimanapun, anda tidak disyorkan untuk mencuci muka dengan menggunakan
baking soda
 atau menggunakannya untuk merawat jerawat muka.

Rawatan ini boleh digunakan dengan berhati-hati pada jerawat bahu atau belakang badan, tetapi tidak boleh digunakan pada bahagian badan yang lain atau pada muka.

Untuk
merawat jerawat
 belakang badan, buat pes baking soda dengan mencampurnya bersama air.

Sapu pada jerawat dan biarkan sehingga 15 minit sebelum membilas.

#3. Ichthyosis

Ichthyosis merujuk kepada sekumpulan keadaan kulit yang boleh menyebabkan
kulit kering
, menebal, dan bersisik di seluruh badan.

Rendaman dalam air mandian yang dicampur dengan baking soda adalah kaedah rawatan yang telah lama digunakan untuk keadaan ini.

Ada teori menyatakan bahawa baking soda boleh mengubah pH air mandian, lalu membantu mengelupaskan sisik yang disebabkan oleh keadaan ini.

Namun, lebih banyak penyelidikan lanjut diperlukan untuk menyokong teori ini.

#4. Soda penaik legakan jangkitan kulat

Jangkitan kulat
 pada kulit dan kuku seperti onikomikosis, telah terbukti menjadi bertambah baik apabila direndam dalam larutan baking soda dan juga air.

#5. Melegakan gigitan serangga

Pes baking soda dan air boleh membantu mengurangkan kegatalan yang disebabkan oleh gigitan serangga.

Untuk membuat pes, campurkan 1 sudu besar baking soda dengan air secukupnya.

Kemudian, sapukan pada bahagian kulit yang digigit serangga
seperti nyamuk
 dan biarkan sehingga 10 minit sebelum dibilas.

#6. Soda bikarbonat boleh legakan ekzema

Soda penaik bukanlah penawar bagi masalah ekzema, tetapi ia boleh membantu melegakan kegatalan akibat keadaan tersebut.

Persatuan Ekzema Amerika Syarikat menyarankan penggunaan
mandian air suam
 yang dicampurkan dengan ¼ cawan baking soda bagi melegakan ekzema.

Rendamkan badan selama 10 hingga 15 minit sebelum mengelap badan sehingga kering dan memakai krim pelembap.

#7. Jangkitan yis

Kesan positif baking soda pada jangkitan kulat juga boleh menjadikannya sebagai rawatan yang berkesan untuk kegatalan, kemerahan, dan bengkak yang disebabkan oleh
kandidiasis
.

Kandidiasis merupakan pertumbuhan berlebihan yis
Candida
 pada kulit.

 Bukti kajian yang menyokong teori ini agak terhad.

Namun anda boleh cuba berendam dalam mandian soda bikarbonat untuk membantu merawat kandidiasis.

Pastikan kulit anda kering sepenuhnya selepas mandi.

#8. Psoriasis

Antara fungsi serbuk penaik yang lain ialah melegakan psoriasis.

 Walau bagaimanapun, sesetengah kajian menyatakan bahawa soda bikarbonat tidak memberikan kesan positif terhadap
keadaan psoriasis
 apabila disapu dengan pes soda tersebut.

 Namun, sesetengah penghidap psoriasis menyatakan bahawa kegatalan yang dialami mereka berkurangan selepas mandi dengan mandian soda bikarbonat bersama oatmil.

Kesimpulan

Telah terbukti bahawa soda bikarbonat bukan hanya berfungsi dalam masakan, tetapi berperanan dalam kecantikan dan kesihatan kulit juga.

B
oleh cuba tip yang dikongsikan jika anda alami salah satu daripada keadaan kulit seperti di atas.


Schizophrenia Dapat Dianggar Melalui Rambut Manusia

Anda pasti pernah mendengar kisah-kisah mengenai individu yang mendakwa mendengar suara ghaib yang menyuruhnya melakukan sesuatu atau perkara tertentu. Dalam dunia
psikologi
, ia digelar sebagai schizophrenia.

Schizophrenia dicirikan melalui simptom-simptom termasuklah halusinasi seperti dakwaan mendengar suara tertentu, khayalan atau delusi. Ia juga termasuklah pemikiran yang tidak teratur selain tidak mempunyai pelbagai emosi seperti kebanyakan individu lain. Jika dahulu, schizophrenia mungkin tidak dapat dijangka, tetapi kini ia boleh diramal melalui penemuan baharu. Apakah penemuan tersebut?

Schizophrenia dan kehadiran hidrogen sulfida

Saintis mendakwa bahawa mereka telah menjumpai penanda bio atau
biomarker
 untuk schizophrenia yang boleh dikesan melalui helaian
rambut
 manusia. Melalui kajian tersebut, para saintis telah menjumpai hidrogen sulfida – sejenis gas dan molekul isyarat, di dalam otak manusia dan juga tikus makmal yang mempunyai simptom
gangguan mental
. Kehadiran gas tersebut telah berfungsi sebagai penanda bio untuk keadaan mental tersebut.

Pasukan pengkaji melihat kepada
post mortem
 otak penghidap schizophrenia setelah membuat penilaian terhadap tikus makmal. Ini bertujuan untuk melihat sekiranya keadaan yang ditemui pada tikus tersebut adalah sama atau tidak kepada manusia. Mereka mendapati, ekspresi enzim tertentu berada pada tahap yang lebih tinggi dalam kalangan individu yang memiliki simptom schizophrenia yang lebih teruk, berbanding otak mereka yang tidak memiliki schizophrenia.

Penanda bio schizophrenia pada rambut manusia

Kajian tersebut juga telah membuat kajian ke atas folikel rambut daripada 149 individu yang memiliki schizophrenia, dan membandingkannya dengan folikel rambut daripada 166 individu yang tidak memiliki schizophrenia. Mereka mendapati, terdapat enzim tertentu yang menyebabkan peningkatan hidrogen sulfida dalam kalangan mereka yang mempunyai schizophrenia. Saintis berpendapat, tahap hidrogen sulfida yang tinggi ini akan menyebabkan perubahan kepada DNA individu, sekaligus menjadikannya berlarutan sehinggalah ke usia dewasa.

Populasi penghidap schizophrenia

Terdapat lebih kurang 1% daripada keseluruhan penduduk dunia yang mempunyai schizophrenia ini. Schizophrenia biasanya berkembang ketika usia lewat remaja sehinggalah awal 30an. Pada masa kini, seseorang individu didiagnosis dan disahkan mempunyai schizophrenia hanya setelah dinilai oleh pakar kesihatan mental. Terdapat dua faktor yang menyebabkan perkembangan schizophrenia iaitu faktor genetik dan faktor persekitaran.

Sepertimana gangguan atau penyakit mental yang lain, ia juga perlu mendapat layanan dan rawatan yang sewajarnya. Antara kaedah rawatan psikologi bagi merawat schizophrenia termasuklah terapi tingkah laku kognitif (CBT), psikoterapi, dan psikoterapi keluarga. Jika anda mendapati individu yang berada di sekeliling anda berkelakuan sepertimana simptom-simptom schizophrenia, dapatkan nasihat dan pandangan sewajarnya daripada pakar-pakar psikologi. Bantuan awal semestinya dapat mengelakkan keadaan yang berlaku daripada berlanjutan menjadi lebih teruk.


Cari Petua Awet Muda? Ini 4 Jenis Diet 'Anti-Aging' Untuk Dicuba!

Jika ia memang benar wujud, kita semua sudah pasti akan amalkan diet untuk petua awet muda agar proses penuaan yang meresahkan itu dapat dilambatkan atau terus dihentikan.

Sebenarnya, perkara ini mungkin tidak mustahil kerana sudah wujud banyak idea tentang diet ‘anti-aging’ yang
dipercayai mampu membuat individu itu kekal awet muda
.

Persoalannya, adakah benar makanan untuk awet muda itu wujud dan adakah ia akan berkesan? Jom teruskan baca artikel untuk mengetahui mengenai diet anti penuaan ini!

Apa itu diet untuk petua awet muda?

Untuk pengetahuan anda semua, diet ‘anti-aging’ ini telah lama wujud sejak ratusan tahun yang lalu dan ia juga masih popular serta tetap diamalkan sehingga ke hari ini.

Pengamalan diet ini ada aturan pantang larang pengambilan serta larangan makanan dan minuman tertentu dalam usaha untuk melambatkan proses penuaan individu.

Dalam pada itu, diet ini juga dipercayai mampu untuk memanjangkan usia di samping
menjadikan tubuh badan individu itu lebih sihat dan kuat
 tanpa kira faktor umur.

Makanan untuk awet muda ini dikatakan merangkumi beberapa jenis diet utama lain seperti di bawah.

Bagaimana amal diet untuk petua awet muda?

Menurut kajian terbitan jurnal
Science
 pada tahun 2021, didapati bahawa ada beberapa pola atau cara diet yang mampu buat anda awet muda melalui pengurangan pengiraan kalori iaitu:

#1.
Intermittent fasting

Diet puasa atau
intermittent fasting
adalah kaedah di mana individu mengurangkan pengambilan kalori harian dengan mengatur waktu dan masa untuk mengambil hidangan.

Ketika mengamalkan diet ini, anda hanya akan makan setiap 8 jam sehari di samping juga akan membataskan pengambilan 500 ke 600 kalori sahaja dalam masa seminggu.

Ia dipercayai akan mampu memanjangkan usia dan meningkatkan potensi awet muda ekoran diet ini berupaya
menguatkan dan mengelakkan kerosakan sel saraf dalam otak
.

#2.
 Time-restricted eating

Diet ini juga agak sama seperti kaedah di atas tadi di mana individu mengurangkan pengambilan kalori harian dengan mengatur waktu dan masa untuk mengambil hidangan.

Bezanya, diet yang unik ini akan hanya membolehkan anda untuk makan pada waktu siang sahaja dan tidak langsung makan kecuali minum air kosong pada waktu malam.

Ia dipercayai akan mampu membantu mengekalkan tahap glukosa,
mengurangkan kadar lemak darah serta menurunkan risiko lemak hati
 sekali gus memanjangkan usia anda.

#3.
Fasting-mimicking diet

Diet yang turut dikenali dengan nama FMD ini bukan sahaja akan mementingkan pengurangan pengambilan kalori bahkan juga aspek lain seperti gula, protein serta lemak.

Ia biasa hanya perlu diamalkan selama 5 hari dalam sebulan dan kesannya mungkin akan berjaya menurunkan tekanan darah, berat badan dan lemak badan secara lebih total.

Selain itu juga, diet FMD juga mampu
mengurangkan penghasilan dan perembesan hormon IGF-1
 yang berfungsi mendorong proses penuaan di dalam tubuh badan individu.

#4. Petua awet muda, amalkan diet ketogenik

Diet ‘anti-aging’ yang terakhir ini pula adalah kaedah yang sangat popular yakni diet ketogenik.

Diet ketogenik ini memerlukan individu untuk membataskan pengambilan nutrisi tidak sihat dan sebaliknya hanya mengambil nutrien sihat, contohnya seperti lemak tidak tepu.

Manfaat daripada kaedah makan seperti ini mampu untuk menyingkirkan sel lemak tidak perlu, meningkatkan sistem metabolisme sekali gus memanjangkan usia individu.

Tambahan pula, ia juga mampu untuk
menurunkan berat badan berlebihan dan risiko obesiti
.

Benarkah diet ‘anti-aging’ ini akan berkesan?

Ya, mungkin benar bahawa makanan untuk awet muda di atas tadi itu akan berkesan bagi tujuan tersebut ekoran kemampuannya melambatkan atau menghentikan penuaan.

Pun begitu, anda juga perlu tahu bahawa ia mungkin berkesan buat segelintir namun tidak bagi segelintir yang lain selain mendatangkan banyak juga kesan sampingan.

Antara
kesan-kesan sampingan yang mungkin terjadi akibat diet
 untuk awet muda ini termasuk:

Kurang jumlah kalori harian

Kurang zat gizi harian

Metabolisme tubuh badan ‘melambat’

Fungsi kongnitif otak menurun

Kemerosoton otot dan tulang

Kecederaan lambat untuk sembuh

Kemunculan batu pada hempedu

Lebih tinggi risiko kepada jangkitan

Masalah sukar untuk tidur dan rehat

Dalam erti kata yang lebih mudah, diet anti penuaan ini mungkin boleh buat anda lebih awet muda namun ada risiko pada tubuh badan jika anda tidak amalkannya dengan betul.

Disebabkan itu pula, sila pastikan anda telah berjumpa dan berbincang dengan doktor atau pakar diet terlebih dahulu sebelum cuba amalkan petua awet muda ini ya.


Vaksin COVID-19 Sebabkan Kematian? Ada Perkara Tersembunyi Yang Anda Tak Tahu

Sudah banyak kes mati kerana vaksin COVID-19 dilaporkan di media massa dunia termasuklah di Malaysia sendiri.
Dikatakan ada penerima vaksin termasuklah penerima vaksin Pfizer meninggal dunia selepas mendapat vaksin.

Adakah vaksin COVID-19 ini benar-benar boleh menyebabkan kematian seperti yang didakwa? Jom ketahui lebih lanjut tentang kebenaran di sebalik mati kerana vaksin!

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

[covid_19]

Ada kes mati kerana vaksin di Malaysia?

Mac lalu, seorang jururawat di Hospital Pulau Pinang telah disahkan meninggal dunia.

Sebelum ini, jururawat tersebut adalah antara penerima vaksin Pfizer dan beliau telah menerima dos pertamanya lima hari sebelum meninggal dunia.

Banyak laporan media melaporkan kematian jururawat ini secara sensasi
dengan mengaitkan pengambilan vaksin Pfizer.

Walaupun pihak media mungkin tidak mengaitkannya secara terus, namun pemilihan tajuk laporan berita secara sensasi menimbulkan panik dalam kalangan masyarakat.

Kementerian Kesihatan Malaysia telah mengesahkan bahawa kematian jururawat tersebut
tiada kaitan dengan pengambilan vaksin Pfizer yang telah diambilnya.

Jururawat tersebut meninggal dunia kerana serangan jantung dan laporan bedah siasat juga mengesahkan hal ini.

Begitu juga dengan laporan media mengenai kematian pegawai bomba di Pahang yang dikaitkan dengan pengambilan vaksin.

Pegawai bomba tersebut telah disahkan meninggal dunia disebabkan serangan jantung.

Rekod kesihatan Allahyarham juga menunjukkan bahawa beliau mempunyai sejarah penyakit jantung, diabetes dan juga darah tinggi.

Jabatan Kesihatan Negeri Pahang telah
menafikan dakwaan bahawa kematian pegawai bomba tersebut berkaitan dengan pengambilan vaksin Pfizer.

Baca juga:

Nak Kurangkan Dapat Kesan Sampingan? Jangan Ambil Paracetamol Sebelum Vaksin COVID-19!

Betul Ke Vaksin COVID-19 Boleh Sebabkan Kesan Sampingan Kekal?

Mati kerana vaksin? Ada perkara tersembunyi yang ramai tidak tahu

Disebabkan laporan media yang kurang tepat, maka orang awam menjadi panik dan mula mempercayai bahawa kes-kes kematian seperti ini adalah kerana kesan pengambilan vaksin.

Kementerian Kesihatan Malaysia telah menerangkan bahawa kes kematian yang berlaku ini adalah kerana penyakit yang sedang dialami selain penerima memiliki sejarah penyakit kronik.

Namun, ada juga yang cuba menafikan dengan menyatakan bahawa individu tersebut berada dalam keadaan yang sihat sebelum ini dan tidak dilihat seperti mempunyai penyakit kronik.

Tinjauan Kebangsaan Kesihatan dan Morbiditi (NHMS) 2019 telah menyatakan bahawa ramai daripada kita sebenarnya tidak mengetahui bahawa kita sedang menghidap penyakit kronik.

Kita boleh lihat kepada data hasil tinjauan tersebut:

#1. Diabetes orang dewasa

Sekitar 9.4% rakyat Malaysia telah disahkan menghidap diabetes.

Namun pada masa yang sama, 8.9% rakyat Malaysia yang lain tidak mengetahui bahawa mereka mempunyai penyakit diabetes.

Ini bermakna, ramai daripada kita sebenarnya tidak sedar bahawa kita mempunyai penyakit diabetes sehinggalah melakukan pemeriksaan kencing manis di hospital atau klinik.

#2. Tekanan darah tinggi

Bagi kes tekanan darah tinggi,
 sebanyak 15.9% daripada rakyat Malaysia sudah mengetahui bahawa mereka menghidap penyakit ini.

Namun, sebanyak 14.1% rakyat Malaysia yang lain pula tidak mengetahui pun yang mereka ada penyakit ini.

#3. Kolesterol tinggi penyebab sakit jantung

Bagi keadaan kolesterol tinggi, kes ini ternyata lebih menarik.

Kajian menyatakan bahawa 13.5% rakyat Malaysia telah disahkan menghidap kolesterol tinggi.

Namun, kajian juga telah mendedahkan bahawa sebanyak 24.6% rakyat Malaysia tidak menyedari mereka mempunyai kolesterol tinggi.

Jumlah mereka yang tidak mengetahui akan kondisi kesihatan diri adalah jauh lebih tinggi daripada mereka yang telah disahkan menghidap penyakit ini.

Anda perlu tahu kolesterol yang tinggi dalam tubuh boleh menyebabkan sakit jantung.

Hasil tinjauan ini menunjukkan bahawa penampilan luaran tidak menjamin bahawa seseorang itu berada dalam keadaan sihat sepenuhnya.

Kita mungkin nampak sihat dari segi luaran, namun kita mungkin tidak menyangka bahawa kita menghidap penyakit kronik.

Penyakit kronik ini pula boleh menyebabkan kematian pada bila-bila masa tanpa kita ketahui.

Mati kerana vaksin tidak betul

Apabila seseorang itu menghidap penyakit kronik seperti diabetes, kencing manis atau penyakit jantung, maka keadaan dirinya akan menjadi bertambah buruk apabila dijangkiti virus COVID-19.

Oleh sebab itu, jika kita perhatikan kepada kes-kes kematian akibat jangkitan virus COVID-19, kesemuanya sama ada sedang menghidap atau mempunyai sejarah penyakit kronik.

Artikel berkaitan:

Kadangkala, kematian yang berlaku juga adalah disebabkan penyakit kronik yang tidak disedari dan bukanlah disebabkan suntikan vaksin.

Ia satu kebetulan sahaja apabila kematian tersebut berlaku beberapa hari selepas menerima suntikan vaksin.

Perlu ditegaskan di sini bahawa kematian boleh berlaku disebabkan penyakit kronik walaupun masih belum menerima suntikan vaksin COVID-19.

Kematian juga boleh berlaku disebabkan faktor risiko yang sama walaupun tidak dijangkiti dengan virus COVID-19.

Jadi, dakwaan mati kerana vaksin adalah tidak tepat sama sekali.

Nasihat untuk pembaca

Bagi pembaca di luar sana, amalkan tabiat mendapatkan sumber berita yang sahih daripada pihak yang bertanggungjawab.

Elakkan diri kita daripada membaca berita yang hanya bersifat sensasi semata-mata tanpa melihat kepada pembuktian daripada pihak berwajib.

Dengan ini, kita dapat mengelakkan perasaan panik yang tidak berasas akibat mempercayai berita yang kurang tepat dan dilaporkan dengan cara yang tidak beretika.

[mc4wp_form id=”115319″]

#HelloHealthGroup #HelloDoktor #HelloHealthCoronaVirus


Produk Kulit Berasaskan Niacinamide Yang Tengah Hot Di Pasaran, Ada Kesan Sampingan Ke?

Dengan lambakan produk kecantikan di pasaran, anda mungkin keliru dalam
memilih produk kulit terbaik.
 Terkini sedang hangat diperkatakan mengenai manfaat niacinamide dalam produk kulit.

Jika anda tertanya-tanya
,
teruskan membaca ya kerana artikel ini bakal mengupas perihal topik ini secara lebih mendalam!

Apa itu niacinamide?

Niacinamide, juga disebut nicotinamide, adalah
satu bentuk vitamin B3 yang merupakan nutrien penting.

Kekurangan B3 boleh menyebabkan gangguan pada kondisi kulit, ginjal, dan otak. Pengambilan niacinamide juga dapat membantu mencegah kekurangan B3.

Terdapat banyak lagi manfaat niacinamide yang lain, terutamanya terhadap kesihatan kulit secara umum.

Walaupun perkara ini memerlukan lebih banyak penyelidikan, namun manfaat niacinamide dikatakan membantu dalam merawat keadaan kulit tertentu, termasuk jerawat dan alergi.

Manfaat niacinamide dalam penjagaan kulit

Secara keseluruhannya, niacinamide dapat membantu membina protein kulit dan
mengunci kelembapan bagi mengelak daripada berlakunya kerosakan kondisi kulit.

Antara manfaat niacinamide yang lain termasuk:

Memelihara imuniti kulit. Niacinamide membantu membina keratin, sejenis protein yang menjadikan kulit anda tegang dan sihat

Mengurangkan kemerahan dan kegatalan. Niacinamide mengurangkan keradangan, yang dapat membantu meredakan kemerahan daripada reaksi alergi, jerawat, dan masalah keradangan kulit lain

Meminimumkan penampilan liang pori. Ia dapat membantu menyamarkan penampilan liang pori

Mengawal minyak. Niacinamide juga dapat
membantu mengawal jumlah minyak yang dihasilkan oleh kelenjar sebum
 dan mencegah daripada pengeluaran yang berlebihan

Lindungi daripada kerosakan cahaya matahari. Niacinamide dapat membina semula sel-sel kulit yang sihat di samping melindungi daripada kerosakan yang disebabkan oleh sinar ultraviolet

Merawat hiperpigmentasi. Beberapa kajian mendapati niacinamide dapat membantu dalam memudarkan bintik-bintik gelap. Manfaat ini dapat dilihat selepas 4 minggu, tetapi tidak melebihi 2 bulan

Mengurangkan garis-garis halus dan kedutan. Penyelidikan juga mendapati bahawa ia sangat membantu dalam mengurangkan beberapa tanda kerosakan akibat sinar matahari yang disebabkan oleh penuaan. Ini merangkumi garis halus dan kedutan

Melindungi daripada radikal bebas. Niacinamide membantu membina sel kulit sambil melindungi dari tekanan persekitaran, seperti cahaya matahari, pencemaran, radikal bebas dan racun

Merawat jerawat. Niacinamide
bermanfaat untuk jerawat yang teruk, terutamanya bentuk keradangan seperti papula dan pustula

Yang mana lebih bagus, ambil dalam bentuk topikal atau suplemen?

Diet pemakanan yang seimbang adalah kaedah terbaik untuk mendapatkan nutrien mikro seperti vitamin B3.

Mengenai kesihatan penjagaan kulit secara umum, anda mungkin dapat memperoleh beberapa manfaat niacinamide daripada makanan yang anda ambil.

Nutrien vitamin B3 boleh terdapat dalam makanan berikut:

Telur

Bijirin

Sayuran hijau

Kacang

Ikan

Susu

Walau bagaimanapun, tidak ada cara bagi menjamin bahawa nutrien dalam makanan anda memberikan impak positif terhadap kesihatan kulit secara keseluruhan.

Oleh itu, satu-satunya cara untuk memastikan bahawa niacinamide dapat mensasarkan masalah kulit anda adalah dengan menggunakannya secara topikal iaitu krim atau serum.

Adakah terdapat sebarang risiko kesan sampingan?

Niacinamide topikal secara umumnya dianggap lebih selamat untuk digunakan.
Orang yang mempunyai alahan mungkin lebih cenderung untuk mengalami reaksi alergi.

Ini kerana niacinamide boleh menyebabkan tubuh anda melepaskan zat kimia dikenali sebagai histamin.

Anda boleh mengelakkan daripada mendapat alergi dengan melakukan
patch test
seperti berikut:

Sapukan sejumlah kecil produk pada lengan bawah anda

Tunggu selama 24 jam

Sekiranya anda mula mengalami kemerahan, gatal, atau bengkak, basuh kawasan tersebut dan hentikan penggunaannya

Sekiranya anda tidak mengalami kesan sampingan, itu bermaksud ia selamat digunakan di tempat lain

Apakah hasil yang boleh anda harapkan?

Seperti
produk penjagaan kulit
 baru, anda mungkin tidak akan dapat melihat hasil yang signifikan selama beberapa minggu pertama.

Anda mungkin akan dapat lihat banyak perubahan pada kulit selepas 8 minggu di mana kulit jadi lebih halus, anjal, dan terhidrat.

Sekiranya anda tidak melihat sebarang perubahan dalam masa beberapa bulan, mungkin sudah tiba masanya untuk mendapat khidmat nasihat daripada pakar dermatologi.

Rumusan

Apabila digunakan secara topikal, niacinamide mungkin dapat memberikan kesan positif kepada kesihatan kulit anda secara keseluruhan.

Bahan ini juga dapat membantu mengurangkan keradangan dan hiperpigmentasi, melicinkan keseluruhan tekstur kulit anda, dan mencerahkan kulit wajah anda.

Namun, seperti yang dikatakan di atas, anda harus konsisten dan bersabar ya kerana ia mungkin mengambil masa yang lebih lama untuk melihat kesannya.


5 Tip Berdepan Gangguan Bipolar

Hidup dengan gangguan bipolar boleh menjadi sangat mencabar, tetapi hidup dengan seseorang yang mempunyai gangguan bipolar juga boleh menyebabkan kesukaran.

Gangguan bipolar adalah sejenis gangguan mood yang memberi kesan terhadap kehidupan, termasuk mood, tahap tenaga, perhatian dan tingkah laku. Walaupun tiada ubat untuk gangguan bipolar, ramai orang yang diagnosis akhirnya menjalani kehidupan yang baik.

Hidup dengan gangguan bipolar yang berjaya memerlukan gabungan kemahiran. Menggalakkan diri sendiri, mendapat pendidikan, dan mencari rangkaian sokongan yang tepat adalah penting untuk memulakan elemen penting untuk pemulihan.

Mendidik diri

Pendidikan bermula dengan mempelajari simptom episod manik dan kemurungan, dan mendapatkan pilihan rawatan terkini berasaskan penyelidikan untuk gangguan bipolar.

Kongsikan persoalan dan kebimbangan dengan doktor anda. Memahami penyakit boleh membantu anda melaluinya dengan lebih mudah dan membantu anda mengenal pasti simptom sebelum ia menjadi lebih teruk.

Mengesan simptom

Kebanyakan orang dengan gangguan bipolar mendapati menyimpan log harian mood, pemikiran dan tingkah laku mereka adalah sesuatu yang berguna. Sekiranya anda dapat mengesan perubahan kecil, anda mungkin dapat menghentikan atau mengurangkan keamatan episod mood sebelum bertambah buruk.

Anda juga boleh mengesan tekanan atau tingkah laku yang mungkin mencetuskan episod mood, seperti kekurangan tidur, konflik perhubungan, tekanan sekolah atau kerja, penggunaan bahan atau perubahan bermusim. Semakin tepat anda boleh melaporkan perubahan ini kepada diri dan doktor anda, lebih besar peluang untuk menstabilkan mood anda.

Libatkan kemahiran tingkah laku

Selain menyedarkan foktor anda, anda boleh mempelbagaikan kemahiran tingkah laku untuk mengawal simptom atau mengurangkan risiko episod mood. Teknik penangguhan yang berbeza bagi berlainan orang, tetapi ia biasanya melibatkan aktiviti yang membantu anda berasa tenang, terus berhubung dengan orang lain, mengamalkan tabiat yang sihat, dan mewujudkan minat.

Mempunyai senarai kemahiran tingkah laku  mengatasi yang tersedia untuk anda adalah berguna, kerana ia mungkin terbukti sukar untuk menjana idea anda sendiri apabila anda berasa kekurangan kawalan.

Wujudkan rutin

Anda harus mengambil ubat secara konsisten dan tepat. Dapatkan tidur yang konsisten dan mencukupi setiap malam dapat mengurangkan risiko mania atau kemurungan. Kekal sihat dan bersenam juga dapat membantu meningkatkan dan menstabilkan mood anda. Jadualkan waktu rutin yang sesuai bersama keluarga dan rakan-rakan, menghadiri semua temu janji doktor dan dapatkan masa untuk berehat dan bersantai daripada tekanan hidup.

Luahkan perasaan anda

Meluahkan apa yang anda rasa adalah sangat penting. Apabila dalam keadaan tertekan anda mungkin berasakan seseorang tidak memahami apa yang anda rasakan namun tindakan itu boleh membantu anda mengurangkan tekanan dan bebanan. Walaupun ia mungkin sukar bagi anda, tetapi orang sekeliling anda perlu tahu kesan penyakit yang anda sedang alami.


Resesi Gingiva

Definisi

Apa itu Resesi Gingiva?

Resesi
G
ingiva (Kemerosotan gusi) merupakan satu keadaan di mana gusi anda ditarik keluar daripada permukaan gigi, seterusnya mendedahkan permukaan akar gigi anda. Ia hanya satu bentuk penyakit gusi (periodontal).

Hal ini adalah akibat yang serius daripada kesihatan mulut yang lemah, yang mungkin mengakibatkan kehilangan gigi. Terdapat pelbagai rawatan yang boleh didapati, bergantung kepada tahap keterukan kehilangan tisu. Semakin awal sesuatu diagnosis dan rawatan, semakin baik hasilnya.

Apakah kebarangkalian Resesi Gingiva?

Resesi
G
ingiva ini merupakan masalah biasa bagi orang dewasa berumur lebih dari 40 tahun. Tetapi ia juga boleh berlaku seawal usia remaja atau sekitar umur 10 tahun.

Walau bagaimanapun, anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Resesi Gingiva?

Beberapa tanda dan simptom biasa bagi resesi gingiva, antaranya:

Berdarah selepas berus gigi atau pemflosan.

Gusi merah, bengkak.

Pernafasan busuk.

Sakit pada garisan gusi.

Gusi yang mengecut kelihatan jelas.

Akar gigi terdedah.

Keguguran gigi.

Bila saya harus berjumpa doktor?

Diagnosis dan rawatan awal boleh menghentikan penyakit ini daripada menjadi bertambah teruk dan mencegah kecemasan perubatan lain. Jadi berbincanglah dengan doktor anda secepat mungkin untuk mencegah keadaan ini.

Jika anda mengalami sebarang tanda atau simptom seperti yang dinyatakan di atas mahupun sebarang soalan, sila merujuk dengan doktor anda. Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Punca

Apakah punca Resesi Gingiva?

Terdapat beberapa faktor yang boleh menyebabkan gusi anda merosot, termasuk:

Penyakit periodontal
: Ini adalah jangkitan gusi bakteria yang memusnahkan tisu gusi dan menyokong tulang yang memegang gigi anda pada tempatnya. Penyakit gusi adalah penyebab utama kemerosotan gingival.

Gen anda
: Sesetengah orang lebih mudah untuk mendapat penyakit gusi. Malah, kajian menunjukkan bahawa 30% daripada populasi mungkin terdedah kepada penyakit gusi, tidak kira bagaimana mereka menjaga gigi mereka.

Memberus gigi secara agresif
: Jika anda memberus gigi anda terlalu keras atau cara yang salah, ia boleh mengakibatkan enamel pada gigi anda terhakis dan gusi anda merosot.

Penjagaan gigi yang tidak mencukupi:
 Memberus gigi, pemflosan, dan pembilasan yang tidak mencukupi dengan ubat kumur antibakteria. Hal ini menjadikannya mudah untuk plak bertukar menjadi kalkulus (tartar), bahan keras yang terbina pada dan antara gigi anda dan hanya boleh disingkirkan dengan pembersihan gigi profesional. Ia boleh menyebabkan kepada kemerosotan gingival.

Perubahan hormon
: Paras hormon wanita berubah-ubah sepanjang hidupnya, seperti puberti, kehamilan, dan menopaus. Hal ini boleh membuatkan gusi menjadi lebih sensitif dan lebih terdedah kepada kemerosotan gingival.

Faktor-faktor Risiko

Apakah yang meningkatkan risiko saya kepada Resesi Gingiva?

Beberapa faktor risiko bagi keadaan ini antaranya:

Peningkatan plak yang keras (tartar).

Merokok.

Sejarah keluarga yang mengalami penyakit gusi.

Diabetes.

HIV / AIDS.

Ubatan tertentu yang menyebabkan mulut kering juga boleh meningkatkan risiko anda untuk mengalami kemerosotan gusi. Mulut kering bermaksud mulut anda kurang air liur daripada yang sepatutnya. Tanpa air liur yang cukup, tisu-tisu di mulut anda boleh terdedah kepada jangkitan bakteria dan kecederaan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Resesi Gingiva didiagnosis?

Kemelesetan gingival dan lain-lain bentuk penyakit periodontal didiagnosis oleh seorang doktor gigi. Pemeriksaan fizikal boleh menunjukkan beberapa isu. Kuar juga boleh digunakan untuk mengukur poket gusi. Kuar ialah proses yang menggunakan pembaris kecil dan tidak menyakitkan. Saiz poket biasa berkisar antara 1 hingga 3 milimeter. Apa-apa yang lebih besar adalah tanda penyakit gusi.

Diagnosis kemerosotan gingival mungkin mewajarkan rujukan kepada pakar periodontik. Pakar pergigian jenis ini boleh menentukan rawatan terbaik untuk menyelamatkan tisu gusi dan gigi anda. Pertama, sekiranya jangkitan didapati dalam gusi, antibiotik akan diberikan.

Bagaimana pesakit Resesi Gingiva dirawat?

Kemerosotan gingival yang ringan mungkin boleh dirawat oleh doktor gigi anda dengan membersihkan kawasan yang terjejas. Semasa pembersihan yang mendalam, yang juga dipanggil penskalaan gigi dan perancangan akar, plak dan tartar yang telah terbina di atas permukaan gigi dan akar di bawah garisan gusi dikeluarkan dengan berhati-hati. Seterusnya, kawasan akar yang terdedah dilicinkan bagi menjadikan bakteria lebih sukar untuk melekat. Antibiotik juga akan diberikan untuk menyingkirkan sebarang lebihan bakteria yang berbahaya.

Jika kemerosotan gingival tidak dapat dirawat dengan pembersihan yang mendalam kerana kehilangan tulang yang berlebihan dan poket yang terlalu dalam, pembedahan gusi mungkin diperlukan untuk memperbaiki kerosakan yang disebabkan oleh kemerosotan gingival.

Prosedur pembedahan berikut digunakan untuk merawat kemerosotan gingiva:

Pengurangan kedalaman poket:
 Semasa prosedur ini, doktor gigi atau pakar periodontik (doktor gusi) melipat semula tisu gusi yang terjejas, menyingkirkan bakteria berbahaya dari poket. Seterusnya mengunci tisu gusi dengan rapat di atas akar gigi, dengan itu menghapuskan poket atau mengurangkan saiznya.

Pertumbuhan semula:
 Sekiranya tulang yang menyokong gigi anda hancur akibat kemerosotan gingival, prosedur untuk memulihkan tulang dan tisu yang hilang mungkin disarankan. Seperti dalam pengurangan kedalaman poket, doktor gigi anda akan melipat semula tisu gusi dan menyingkirkan bakteria. Bahan pertumbuhan semula, seperti membran, tisu graf, atau protin merangsang tisu akan digunakan untuk menggalakkan badan anda secara semula jadinya menumbuhkan semula tulang dan tisu di kawasan itu. Setelah bahan-bahan itu diletakkan pada tempatnya, tisu gusi dikunci atas akar gigi atau gigi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Resesi Gingiva?

Mungkin salah satu alat terbaik untuk mencegah kemerosotan gingival adalah dengan berjumpa doktor gigi untuk pembersihan dan pemeriksaan biasa. Walaupun anda tidak mengalami sebarang simptom, seorang doktor gigi boleh mengenal pasti tanda awal penyakit gusi. Anda juga boleh membantu mencegah masalah gusi dengan mengamalkan tabiat kesihatan mulut yang baik. Sementara itu, pemflossan biasa dan memberus gigi boleh menyingkirkan bakteria, zarah makanan, dan plak, tartar hanya boleh dikeluarkan dengan pembersihan pergigian. Oleh kerana tartar dapat menyumbang kepada penyakit gusi dan kemerosotan gusi, hal ini adalah sebab mengapa pembersihan dua kali setahun sangat penting dalam mencegah jenis komplikasi ini.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


STOP Memandu Ketika Mabuk! Ini Risiko Untuk Anda & Orang Lain

Buka sahaja berita atas talian atau media sosial, pasti setiap hari akan ada isu kemalangan
jalan raya
. Ya, memang benar malang itu tidak berbau. Namun, sekarang ini sering sahaja kita disajikan dengan berita kemalangan yang berpunca daripada pemandu mabuk.

Persoalannya, mengapa ramai yang masih berdegil memandu ketika sedang mabuk?

Ia adalah perbuatan yang mungkin akan meragut nyawa orang lain atau anda sendiri. Sila ikuti artikel ini untuk tahu sebab kita TIDAK BOLEH memandu ketika sedang dalam
pengaruh alkohol
!

Kes di Klang, Selangor

Pada 27 Januari lalu, telah tular satu video sebuah kereta yang dipandu oleh seorang lelaki berusia 46 tahun, dipercayai
di bawah pengaruh alkohol
 bertindak merempuh 11 kenderaan lain di kawasan parkir rumah flat berdekatan situ.

Selepas disiasat oleh pihak berkuasa, didapati suspek sedang cuba melarikan diri daripada pihak polis dengan menggunakan kenderaan pacuan empat rodanya, Namun gagal ekoran dia terlanggar sebuah tiang elektrik.

Mujur tiada
kemalangan jiwa
 yang dilaporkan. Akan tetapi, kes ini menunjukkan bahawa individu yang berada di bawah pengaruh alkohol tidak sepatutnya memandu kerana ia boleh membahayakan nyawa serta merosakkan harta benda awam.

Kes di Georgetown, Pulau Pinang

Kes yang berlaku pada 25 Januari lalu ini telah mengakibatkan dua orang cedera ringan dan seorang cedera parah selepas kenderaan dinaiki mereka dirempuh oleh seorang pemandu mabuk di sebuah jalan raya berdekatan situ.

Menurut pihak berkuasa, kemalangan dikatakan berlaku apabila kenderaan yang dipandu seorang lelaki berusia 24 tahun yang dipercayai di bawah pengaruh alkohol, hilang kawalan apabila tiba di lampu isyarat lantas melanggar sebuah kereta dan motosikal lain.

Ini membuktikan pemandu mabuk memang tidak boleh dibenarkan berada di atas jalan raya. Mungkin dalam kes ini, ia hanya menyebabkan kecederaan. Namun, ia boleh mengakibatkan kematian jika tidak dibendung dengan kadar segera.

Hukuman berat perlu diberi ke atas pemandu mabuk!

Hakikatnya, sudah banyak insan yang terkorban akibat pemandu mabuk ini. Apa yang menghairankan, hukuman terhadap mereka yang tidak bertanggungjawab ini masih boleh dikatakan ringan di negara kita.

Untuk pengetahuan anda, kerajaan Taiwan kini sedang bercadang untuk menjatuhkan hukuman mati terhadap pesalah yang menyebabkan
kemalangan maut
 akibat memandu dalam keadaan mabuk. Adakah ia satu keputusan yang tepat? Terpulang kepada individu untuk menilainya.

Lantaran kes isu kemalangan maut akibat pemandu mabuk yang semakin menjadi-jadi, pihak berkuasa negara ini sudah mula mengkaji semula hukuman yang perlu diberikan terhadap pesalah dan mungkin akan memindanya kelak.

Menurut Pengarah Jabatan Siasatan dan Penguatkuasaan Trafik Bukit Aman, Datuk Azsman Alias, Polis Diraja Malaysia (PDRM) dan Jabatan Pengangkutan Jalan (JPJ) akan mengadakan perbincangan dalam masa terdekat.

Dikatakan, hukuman bagi kesalahan memandu dalam keadaan mabuk sehingga menyebabkan kematian akan dikenakan denda maksimum RM10,000 dan penjara tidak lebih 12 bulan akan dipinda. Ia adalah satu keputusan yang tepat untuk dilakukan.

Kenapa tidak boleh memandu ketika mabuk?

Jawapannya sudah terang lagi bersuluh. Ini kerana perbuatan ini boleh mengakibatkan kerosakan harta benda awam serta kematian individu yang tidak bersalah.

Tahukah anda, kira-kira 30 orang di Amerika Syarikat meninggal dunia berpunca daripada pemandu mabuk setiap hari? Angka yang sangat mengejutkan, bukan?

Tiada siapa yang mahu angka ini meningkat. Jadi, memandu ketika sedang dalam pengaruh minuman keras sudah tentu adalah satu perbuatan yang tidak seharusnya dilakukan. Namun, tiada siapa yang boleh melarang anda untuk mengambil alkohol. Cuma, jangan memandu semasa mabuk!

Ini sebabnya kenapa kita tidak boleh memandu semasa sedang dalam pengaruh alkohol:

Reaksi – refleks tubuh badan anda akan menjadi sedikit merosot

Penglihatan – mata anda akan menjadi sedikit kabur akibat otot mata yang semakin lemah

Pertimbangan – keupayaan anda untuk menjangka dan memastikan kedudukan kenderaan menjadi kurang tepat

Konsentrasi – sudah pasti anda yang mabuk ini tidak mampu memberikan perhatian sepenuhnya ketika memandu

Komprehensi – anda juga tidak mampu membuat keputusan yang rasional ketika ini

Koordinasi – Keseimbangan mata, tangan dan kaki akan merosot akibat
terlalu banyak mengambil alkohol

Apa yang boleh dilakukan?

Ini perkara yang anda perlu beri perhatian sebelum anda mengambil minuman keras bersama rakan-rakan anda dan merancang untuk memandu selepas itu:

Jangan sesekali memandu. Sebaiknya, dapatkan teksi untuk pulang ke rumah.

Bawa seorang rakan yang tidak minum alkohol. Minta dia yang memandu untuk menghantar anda pulang.

Sorok kunci kereta daripada rakan yang sedang mabuk. Jangan biarkan dia memandu.

Pesan kepada rakan-rakan lain untuk
 tidak memandu selepas mengambil alkohol
. Walaupun jumlah pengambilan hanya sedikit, ia masih boleh membahayakan.

Pakai tali pinggang keledar setiap masa. Ini mungkin dapat melindungi anda daripada dirempuh pemandu mabuk yang lain di atas jalan raya.

Konklusi

Kesimpulannya, sudah ramai insan tidak bersalah yang terkorban gara-gara pemandu mabuk. Ya, mungkin ada yang anggap ia sebagai satu kemalangan yang tidak disengajakan. Namun, ia adalah salah anda yang
mengambil minuman keras
 tanpa memikirkan akibatnya kelak.

Jadi, sila bertanggungjawab atas setiap perbuatan yang anda lakukan. Jangan semata-mata disebabkan keegoan dan kealpaan anda, orang lain yang menjadi mangsa!

Hello Health Group
 tidak menyediakan nasihat perubatan, diagnosis, atau rawatan.


Selalu Rasa Kebas Pada Tangan Dan Kaki? Jaga-Jaga, Ia Mungkin Tanda Diabetes!

Kerap mengalami rasa kebas di tangan dan kaki tentunya sesuatu yang menjengkelkan. Namun, ia bukanlah suatu simptom yang boleh anda hiraukan. Ini kerana rasa kebas atau sesemut tersebut mungkin petanda kepada

penyakit diabetes
.

Neuropati diabetes

Rasa kebas di tangan dan kaki ini boleh jadi petanda kepada komplikasi penyakit diabetes iaitu
 neuropati diabetes
.

Neuropati diabetes adalah sejenis komplikasi jangka panjang yang membabitkan saraf tunjang dan juga saraf periferi pesakit diabetes.

 Sekitar 50% daripada
penghidap diabetes dikatakan mengalami komplikasi ini.
 Daripada jumlah tersebut, 90% daripada kesemua jenis neuropati diabetes adalah jenis polineuropati simetri
distal
 (DSPN).

Berikut merupakan pembahagian jenis-jenis neuropati yang ada:

Neuropati fokal dan juga neuropati multifokal:

Mononeuropati

Amyotropi
, Radikulopati

Mononeuritis multiplex

Sekatan saraf (entrapment)

Neuropati bersifat simetri:

Membabitkan deria dan bersifat akut (acute sensory)

Autonomik

Polineuropati simetri distal (DSPN)

Rasa kebas di tangan atau kaki, khususnya yang membabitkan kedua-dua belah kiri dan kanan anggota badan, tergolong dalam neuropati jenis DSPN. Neuropati DSPN boleh merebak daripada bahagian hujung anggota badan (
distal
) menuju ke tengah (proksimal).

Ini akan menyebabkan rasa kebas tersebut boleh meliputi kawasan tangan dan kaki yang besar.

Liputan kawasan tangan dan kaki yang terjejas dek rasa kebas ini mirip bahagian tangan dan kaki yang akan diliputi jika seseorang itu memakai sarung tangan dan stoking.

Oleh itu, terma klasik yang digunakan untuk mencirikan gangguan saraf ini adalah ‘glove and stocking distribution’.

Selain rasa kebas di tangan dan kaki, terdapat beberapa simptom gangguan saraf lain yang boleh berlaku. Antaranya:

Rasa nyilu

Rasa panas terbakar

Rasa tajam

Rasa sakit menjalar

Rasa sesemut

Gangguan saraf ini biasanya akan bertambah teruk pada waktu malam sehingga mampu untuk mengganggu tidur seseorang itu.

Rasa sakit dan tidak selesa ini berupaya untuk menyebabkan gangguan pada aktiviti harian seseorang itu sehinggakan mereka akan mengelakkan diri daripada menyertai aktiviti rekreasi dan juga aktiviti kemasyarakatan.

Gangguan kualiti kehidupan mereka ini juga boleh mempengaruhi emosi mereka sehingga mereka cenderung untuk
menghidap kemurungan.

Keterjadian rasa kebas di tangan dan kaki

Salah satu teori utama yang digunakan untuk menjelaskan keterjadian neuropati penyakit diabetes seperti DSPN adalah teori Mikroangiopati (perubahan mikrovaskular).

Teori ini menjelaskan bagaimana kaitan rapat antara saraf dan salur darah mempengaruhi satu sama lain. Dalam badan manusia, salur darah bergantung kepada fungsi saraf yang normal dan saraf memerlukan bekalan darah yang mencukupi untuk berfungsi dengan baik.

Oleh yang demikian, disfungsi saraf akan dipengaruhi oleh darjah kerosakan atau abnormaliti salur darah.

Rasa sakit, tajam dan kebas kaki yang dirasai oleh pesakit diabetes adalah disebabkan gangguan salur darah pada skala mikro (gangguan mikrovaskular).

Hiperglisemia
(keadaan gula yang tinggi dalam darah) yang berlanjutan berupaya untuk menyebabkan kecederaan dan perubahan seperti penebalan dinding salur darah kapilari dan juga hiperplasia endotelial.

Perubahan-perubahan ini menyumbang kepada
pengurangan aliran darah
 sehingga berlakunya keadaan hipoksia. Hipoksia yang berlanjutan dalam salur darah yang membekalkan tisu saraf akan menyebabkan berlakunya iskemia saraf.

Iskemia saraf ini akan menyebabkan kerosakan dan kematian saraf yang progresif pada segmen proksimal dan juga distal, sekali gus mengurangkan ketumpatan saraf dalam kulit (
intra-epidermal

nerve
).

Hipoksia saraf, khususnya saraf deria (
sensory

nerve
) akan mengganggu kestabilan elektrikal saraf-saraf tersebut dan juga fungsinya.

Ini akhirnya akan menyebabkan gangguan deria seperti rasa tajam, sesemut dan rasa kebas di tangan dan kaki.

Jika anda telah mengalami rasa kebas anggota periferi badan, pastikan anda berjumpa dengan doktor untuk mendapatkan diagnosis yang tepat.

Jika anda disahkan menghidap kencing manis, rawatan dapat dimulakan bagi mencegah komplikasi lanjutan yang tidak diingini seperti
 strok dan serangan jantung
.